Novi američki ambasador objavio svoj glavni cilj - 08.10.2017, Sputnik Srbija\nNovi ambasador SAD u Rusiji Džon Hantsman izjavio je da je njegov glavni cilj „vraćanje poverenja između dve nuklearne supersile“, saopštio je KSL. 08.10.2017, Sputnik Srbija\n07:27 08.10.2017 (Osveženo: 14:49 08.10.2017)\n© REUTERS / Pavel Golovkin/PoolAmerički ambasador u Rusiji Džon Hantsman, ministar spoljnih poslova Rusije Sergej Lavrov i predsednik Rusije Vladimir Putin na ceremoniji primanja diplomatskih akreditiva u Kremlju\nNovi ambasador SAD u Rusiji Džon Hantsman izjavio je da je njegov glavni cilj „vraćanje poverenja između dve nuklearne supersile“, saopštio je KSL.\nNovi američki ambasador žuri u Moskvu\n3 Oktobar 2017, 11:48\n„Ne treba da mislimo da će to biti lako ili da će biti brzo. Ali mislim da ćemo uz dobru volju obeju strana moći da započnemo efikasan zajednički rad na rešavanju nekoliko ključnih pitanja“, istakao je diplomata govoreći na ceremoniji u Kapitolu američke države Jute.\nKomentarišući imenovanje američkog diplomate, Kremlj je izrazio nadu da će on doprineti obnovi bilateralnih odnosa „nakon štete koju im je naneo Vašington“. Portparol ruskog predsednika Dmitrij Peskov podsetio je da je Putin „dosledan pobornik ’oživljavanja‘“ odnosa Rusije i Sjedinjenih Američkih Država. Predsednik smatra da će njihovo poboljšanje doneti korist celom svetu, a ne samo Moskvi i Vašingtonu, naglasio je Peskov.\nHantsman je došao na mesto Džona Tefta, koji je bio na čelu ambasade SAD u Rusiji od 2014. godine.\nPočetkom oktobra Hantsman, bivši guverner Jute, izjavio je da namerava da radi na vraćanju poverenja između Moskve i Vašingtona i jačanju bilateralnih odnosa.\n29 Septembar 2017, 20:18\n„Kao ambasador Sjedinjenih Američkih Država u Rusiji nameravam da radim na vraćanju poverenja između naših zemalja i jačanju bilateralnih odnosa na osnovu saradnje u zajedničkim interesima“, naglasio je on.\nOdnosi Rusije i SAD su se u poslednje vreme ozbiljno zakomplikovali. Administracija predsednika Baraka Obame je krajem decembra 2016. godine usvojila paket antiruskih sankcija zbog navodnog „ruskog mešanja u američke izbore i ruskog pritiska na američke diplomate“, koji rade u Rusiji.


Šok i neverica: Kako se OBLIK obrva menjao kroz vekove - WANNABE MAGAZINE\nŠok i neverica: Kako se OBLIK obrva menjao kroz vekove\nDanas se moda menja iz sezone u sezonu. Trendovi se smenjuju brzinom svetlosti. Bar nam se tako čini i teško je, gotovo nemoguće, postići izgled koji odjednom postane trend, bum i žene širom sveta počnu da ga promovišu. Ova konstatacija važi za modu, ali i za trendove u lepoti, a tu spadaju i obrve, odnosno njihov oblik i gustina. Jedne sezone u modi su guste i prirodne obrve, dok već sledeće možemo da vidimo da se žene opredeljuju da obrve istanje, posvetle, pa čak i da ih doslovno potpuno uklone sa lica. Nema sumnje da su, ako pogledamo prošlo vreme, obrve doživele niz preobražaja i transformacija, a na putu kroz vekove oblik i gustina istih pretrpeli su neznatne promene.\nOtkako je čovek otkrio šminku i način da sebe ulepša i da svoje lice transformiše, i same obrve našle su se “na meti” promena i transformacija. Drevnim Egipćanima oči su bile veoma bitne, pa su koristili zelene i crne pigmente kako bi ih uokvirili, ali i istakli obrve. Danas možemo videti statue i portrete faraonki i vladarki iz ovog doba, poput Kleopatre i Nefertiti koje su svoje oči isticale u prvi plan, a same njihove obrve imale su simetričan i perfektan oblik i bojene su tamnim bojama, kao što je crna. Istraživači tvrde da tamne i jake obrve, karakteristične za ovo doba nisu samo stvar mode, već su malje na licu služile da čoveka zaštite od prašine i bolesti.\nU Grčkoj i Italiji žene su pridavale značaja prirodnom izgledu, ali kada su obrve u pitanju, njihov izgled je bio izuzetak. Žena se smatrala ne samo lepom već i pametnom, ako je imala oblik obrva sličan onom po kome je bila prepoznatljiva slikarka Frida Kalo.


RTCG - Radio Televizija Crne Gore - Nacionalni javni servis :: Društvo :: Spremni za početak studijske godine\n22. 09. 2020. 18:08 >> 18:06 1\nUniverzitet Crne Gore (UCG) spremno dočekuje početak studijske godine, uz strogo pridržavanje preporuka za zaštitu zdravlja studenata i zaposlenih u visokoškolskom obrazovanju tokom trajanja pandemije COVID-19, zaključeno je na današnjem proširenom rektorskom kolegijumu.\nKako je saopšteno nakon kolegijuma, s tim u vezi data je preporuka upravama organizacionih jedinica da, ako nijesu u mogućnosti da ispune preporuke za držanje redovne nastave, organizuju kombinovani model.\nTaj model, kako je pojašnjeno, podrazumijeva obaveznu „organizaciju predavanja na daljinu sa stalnim ili povremenim dolascima studenata u malim grupama radi obavljanja praktične nastave/vježbi, eventualnih konsultacija i provjere znanja”.\n„U ovom slučaju, nastavni kadar će biti dužan da obavezno dokumentuje držanje nastave na daljinu“, kaže se u saopštenju.\nNavodi se da se na kolegijumu saopšteni i datumi upisa na specijalističke i master studije.\nUCG će 28. septembra raspisati konkurs za upis studenata na nove akreditovane dvogodišnje master studije.\nPrijava dokumentacije biće organizovana isključivo elektronskim putem 1. i 2. oktobra, dok će prijemni ispiti biti organizovani u prostorijama organizacionih jedinica 5. i 6. oktobra.\nKonkurs za upis na specijalističke studije biće raspisan 25. septembra, a prijave na konkurs će se predavati direktno studentskim službama organizacionih jedinica 28. i 29. septembra.\n„Kada je riječ o Konkursu za upis studenata na jednogodišnje master studije, isti će biti raspisan 2. oktobra, a prijave na konkurs će se predavati direktno studentskim službama organizacionih jedinica 5. i 6. oktobra“, kaže se u saopštenju.\nNavodi se da će nastava za studente specijalističkih, jednogodišnjih i novih dvogodišnjih master studija, za studijsku 2020/21. godinu, početi 12. oktobra.\nNa kolegijumu su, između ostalog, predstavljeni rezultati upisa na osnovne studije u četiri upisna roka.\nSaopšteno je da je na 3.501 raspisano mjesto na budžetu ostalo 215 nepopunjenih, što je manja brojka u odnosu na prošlu godinu, kada je preostalih mjesta bilo 267.


Badnjak stigao u crkvu u Đakovici – GracanicaOnline.Info\n7. januara 2020. 2 min read\nBadnjaci ubrani na tamošnjem obližnjem brdu Čabrat, stigli su u manastir Uspenja Presvete Bogorodice u Srpskoj uilici u Đakovici,\nBadnjaci ubrani na tamošnjem obližnjem brdu Čabrat, stigli su u manastir Uspenja Presvete Bogorodice u Srpskoj ulici u Đakovici, saopšteno je iz privremenog organa Opštine Đakovica.\nZbog protesta nekoliko desetina đakovičkih Albanaca ispred ovog manastira za Badnji dan, a zbog najave da će crkvu posetiti raseljeni Srbi iz ovog grada, od posete su u ponedeljak odustali predstavnici privremenog organa Opštine Đakovica ispred Vlade Srbije – Kosta Belošević, Milenko Jovanović i Slaviša Stefanović.\nBadnjaci su, međutim, ipak stigli do ove svetinje, i to zahvaljujući Ivici Nakalamiću, Srbinu iz Velike Hoče, koji pomaže monahinjama u ovom đakovačkom manastiru.\nMilenko Jovanović iz Privremenog organa Opštine Đakovica kazao je novinarima da u 2020. godini planiraju niz aktivnosti sa ciljem pomoći manastiru u Srpskoj ulici, od uređenja grobalja u Piskotima i Petrovcu, do pomoći i ekonomskog osnaživanja socijalno ugroženih raseljenih Đakovičana u Srbiji i Crnoj Gori.\nU Đakovici je pre nekoliko dana očišćeno i gradsko pravoslavno groblje u naselju Piskote.\nU Đakovici je do juna 1999. živelo 12.000 Srba, što je deset odsto ukupnog stanovništva ove metohisjke opštine. Danas u ovom gradu žive samo dve monahinje u manastiru koji je spaljen 2004, a u međuvremenu obnovljen – igumanija Teoktista i mati Joanikija, njima je od pomoći i Vaska Perić, koja od progona Srba iz ovog grada 1999. godine, takođe živi u manastiru.\nSa druge strane, ovaj grad se u kosovskoj javnosti ističe kao mesto koje bilo posebno pogođeno ratnim zločinima paramilitarnih formacija iz Srbije.\nTags: Đakovica Badnjak manastir Uspenja Presvete Bogorodice\nPrevious Božićna poruka Srba iz Gračanice: Neka bude mira i zdravlja\nNext Gračanica za Crnu Goru: Čuvajući naše svetinje, čuvamo svoju veru, identitet i istoriju


Finansijska tržišta imaju ključnu ulogu u finansijskom sistemu tržišne ekonomije. Interakcije između kupaca i prodavaca omogućuju utvrđivanje cena finansijskih instrumenata, nude likvidnost i smanjuju transakcijske troškove. U poslednjih nekoliko godina su se finansijska tržišta, takođe zbog globalne finansijske krize, značajno promenila. Mnogi učesnici na tržištu su nestali, promenio se obim i način poslovanja sa finansijskim instrumentima. Za uspešnije poslovanje na ovim tržištima je bolje ako učesnici dobro razumeju širok spektar finansijskih instrumenata koji su na raspolaganju.\nCilj radionice je da na strukturiran i sveobuhvatan način predstavi aktuelan rad glavnih finansijskih tržišta i instrumenata. Počećemo sa opštim pregledom aktuelnih dešavanja na finansijskom tržištu, uključujući dužničku krizu i nove propise, koji su vezani za to područje finansija (Bazel III, MiFID II, EMIR). Zatim ćemo detaljnije upoznati tržište kapitala. Glavni vlasnički i dužnički finansijski instrumenti će biti predstavljeni. Videćemo razloge za promene deviznog kursa i kamatnih stopa i objasnićemo značaj deviznih tržišta u međunarodnoj trgovini. Na kraju ćemo diskutovati o tržištu izvedenih finansijskih instrumenata i osnovnim vrstama izvedenih instrumenata.\nrukovodstvu i zaposlenima na području trgovanja finansijskim instrumentima, investicionog bankarstva i administracije finansijskih instrumenata, te praćenja poslova finansijskih tržišta,\nstručnjacima sa područja upravljanja rizicima,\nIT-tehnolozima, koji se bave razvojem podrške finansijskih instrumenata,\nsvima ostalima koji žele da steknu nove informacije i znanja iz široke oblasti finansijskih tržišta.\nRadionica je sastavljena iz teorije tržišta i finansijskih instrumenata, diskusija, kratkih primera i vežbi.\nPredhodno znanje sa ovog područja nije neophodno. Radionica je pogodna za sve one koji su svakodnevno uključeni u dešavanja na različitim tržištima finansijskih instrumenata i koji bi želeli da dopune svoje teorijsko znanje odnosno da ga nadograde sa praktičnim primerima iz realnog života. Verovatno će radionica biti interesantna i za one koji žele da utvrde svoje pasivno »učenje iz knjiga« sa aktivnom praksom izračunavanja, tehnika trgovanja i druge tržišne prakse.\nUčesnici će nakon radionice bolje razumeti finansijske instrumente i logiku funkcionisanja finansijskih tržišta, kao i vezu među instrumentima i rizicima.\nAktuelna dešavanja iz svetskih finansijskih tržišta\nSvetska finansijska i evropska dužnička kriza\nReforma zakonodavstva i promenljivost finansijske okoline\nPregled glavnih vrsta finansijskih instrumenata i glavnih tržišta\nVlasnički finansijski instrumenti\nuloga akcija u finansiranju preduzeća,primarno i sekundarno tržište akcija\nDužnički finansijski instrumenti\nglavne karakteristike dužničkih instrumenata, državne i korporativne obveznice\npromptni devizni posao, depoziti, trezorski, blagajnički i komercijalni zapisi, sertifikati o depozitu\nIzvedeni finansijski instrumenti i tržišta derivata\nkarakteristike izvedenih instrumenata\nvrste osnovnih izvedenih, instrumenata i tržišta, primeri upotrebe tih instrumenata


Naša stranka: Budimirova odluka da smijeni ministra je loš potez – Sarajevski.ba\nNaša stranka: Budimirova odluka da smijeni ministra je loš potez\nNaša stranka smatra da je odluka predsjednika FBiH Živka Budimira da smijeni ministra finansija Antu Krajinu, još jedan u nizu loših poteza unutar procesa tzv. restrukturiranja vlasti, posebno indikativan u kontekstu predizborne kampanje koja, kao i uvijek, u Bosni i Hercegovini počinje mjesecima prije zvaničnog početka.\n“Pravdajući svoj ishitreni postupak neblagovremenom isplatom invalidnina u četiri općine u Zapadnohercegovačkom kantonu, Budimir pokušava da sebe predstavi kao branitelja ugroženih socijalnih i nacionalnih kategorija. Treba, međutim, podsjetiti da je ovim činom Budimir učinio još neizvjesnijom budućnost kako samih primalaca invalidskih penzija u tim općinama tako i svih ostalih građana FBiH, jer u stanju blokiranosti procesa restrukturiranja federalne vlasti, ovaj čin dodatno ugrožava funkcionisanje Federacije. Jer, kako će u ovakvim političkim konstelacijama biti moguće da se u skorije vrijeme izabere nasljednik ministra Krajine, ili da se ospori Budimirov čin, što je od najveće važnosti, budući da je ministar Krajina odgovoran za provođenje svih budžetskih stavki”, izjavio je predsjednik Naše stranke Dennis Gratz.\n“Budimirov čin svakako treba posmatrati i u kontekstu rivalstva njegove bivše stranke (kojoj pripada i ministar Krajina) i njegove sadašnje Stranke pravde i povjerenja. U ambisu u koji nas je dovela loša vlast u posljednje tri godine, čin predsjednika Budimira u ovom trenutku, ne znači početak suočavanja sa lošom vlašću, već predstavlja politički ekshibicionizam i žrtvovanje općih interesa za sitne predizborne poene.”, dodao je Gratz.


Novi standard ugrožava 100.000 radnika VW - Bizlife.rs\nHAOS se nastavlja: Policijski čas širom SAD, vojska na ulicama (VIDEO)\nNovi standard ugrožava 100.000 radnika VW\n20:03 Frankfurt, 11.10.2018.\nNovi, stroži standard o emisiji ugljen-dioksida (CO2) u izduvnim gasovima novih automobila, ugrožava 100.000 radnih mesta u Folksvagenu, izjavio je direktor nemačkog auto-giganta, neposredno posle evropskog sporazuma o smanjenju CO2.\n“Tako brzo prilagođavanje nije nimalo dobro, jer za deset godina treba da bude ukinuta skoro trećina naših proizvodnih radnih mesta, 100.000 pozicija”, istakao je Herbert Dis u izjavi listu “Zidojče cajtung”, navodeći kao razlog zahtevano smanjenje CO2 u izduvnim gasovima za 35 odsto.\nZemlje EU su u utorak postigle sporazum o smanjenju od 35 odsto emisije CO2 novih automobila 2030. godine, a neke su htele još više, zbog alarmantnog izveštaja eksperata UN o globalnom zagrevanju.\nŠef najveće nemačke automobilske grupe ponovio je ocenu koju je prethodnog dana izneo moćni lobi tog sektora, udruženje VDA, koje je evropski sporazum ocenilo kao “nerealan” i “opasan za radna mesta”.\n“Evropska autoindustrija će biti još izloženija vanevropskoj konkurenciji, što vodi do ugrožavanja radnih mesta i čitavih proizvodnih lokacija”, izjavio je predsednik VDA Bernhard Mates.\nUkazivanje na opasnost smanjenja broja radnih mesta “nije ucena”, rekao je Dis, jer “tvrdnje zasnivamo na činjenicama”. “Tako drastično smanjenje (zagađenja) je bolna revolucija, a ne kontrolisana tranzicija”, dodao je on.\nNemačka je, sa istočnim zemljama, bila u grupi koja nije htela smanjenje veće od 30 odsto, ali na kraju su glasale za kompromis o smanjenju zagađenja CO2 od 35 procenata.\nEU se na konferenciji COP21 obavezala da u svim sektorima svoje ekonomije emisiju gasova sa efektom staklene bašte (CO2, metan, azot oksidi i drugi) smanji za najmanje 40 odsto do 2030. godine u poređenju sa stanjem iz 1990. godine.\nnemacka sporazum mediji autoindustrija klima folskvagen gasovi ceo2


- Kadri Veselji nikada nije pružio podršku Haradinaju za predsednika - rekao je Hodžaj u intervjuu za G7 televiziju, prenose prištinski mediji.\nKako je rekao, ta stranka neće više podržati nijednog kandidata koji nije iz DPK.\n-Došli smo do zaključka da ako neko traži glas od nas, treba da računa na naš predlog. U DPK još uvek nismo zaista razgovarali o nečemu takvom - rekao je Hodžaj.\nSevernokorejski diplomata prebegao u Južnu Koreju, a evo zašto bi to moglo biti OPASNO po Pjongjang


RTCG - Radio Televizija Crne Gore - Nacionalni javni servis :: Fudbal :: Barsa prestigla Real po ostvarenim prihodima\n21. 01. 2020. 08:26 >> 08:35 0\nKatalonski gigant Barselona prestigao je Real Madrid i postao najbogatiji klub u svijetu po ostvarenim prihodima, piše The Economist.\nŠpanski klub ostvario je prošle sezone prihod od 840,8 miliona eura, što je deset odsto više od madridskog Reala koji je ostvario prihod od 757,3 miliona, pokazuju podaci Deloitte-a, prenosi Biznis.ba.\nTreći je Mančester Junajted sa ostvarenim prihodom od 711,5 miliona eura, dok četvrto mjesto zauzima bavarski velikan Bajern Minhen sa prihodom od 660,1 milion eura. Slijede PSG sa 635,9 miliona, Mančester siti sa 610,6 miliona, Liverpul sa 604,7 miliona, Totenhem sa 521,1 milion, Čelzi sa 513,1 milion i Juventus s prihodom od 459,7 miliona eura.\nNajviše novca Barselona je zaradila od komercijalnih prihoda 383,5 miliona, a od TV prava Katalonci su dobili 298,1 milion eura.\nPrihodi od utakmica za Katalonce iznosili su 159,2 miliona eura.\nUpravo je odluka da klub preuzme kompletan komercijalni sektor kluba, umjesto da posluje s posrednicima, Barseloni donijela dodatni profit od 150 miliona eura.


Srbija: Internet na udaru cenzure / Srbija / zone / home page - Osservatorio Balcani e Caucaso Transeuropa\nSrbija: Internet na udaru cenzure\nIzložba „Necenzurisane laži“ o Aleksandu Vučiću 27.07.2016.\nMatrix ( photo Tony Werman )\n„Počinjem da se bojim“, rečenica je koju sve češće ponavljaju pripadnici relativno tankog obrazovano sloja ljudi. To osećanje ugroženosti neće nestati preko noći, pa se može reći da su SNS i vladajući blok podstakli zbijanje redova među političkim oponentima\n04.06.2014. - Dragan Janjić Beograd\nIstoga dana kada je srpski premijer Aleksandar Vučić u oštro intoniranom saopštenju optužio OEBS da protiv njega vodi “najprljaviju kampanju” i pozvao tu organizaciju da “ponudi dokaze” za ocenu da je u Srbiji u porastu cenzura, predstavnica OEBS-a za slobodu medija Dunja Mijatović rekla je da je razgovarala sa srpskim premijerom i da je od njega dobila uveravanja da će se vlada Srbije i on lično pozabaviti pitanjem blokiranja sajtova i komentara na internetu.\nMediji su opširno preneli Vučićevo saopštenje, kao i stav Dunje MIjatović, ali se nisu previše bavili ozbiljnim raskorakom koji postoji između ta dva teksta. U Vučićevom saopštenju je navedeno da on "ne želi da veruje" da je Dunja Mijatović informacije pokupila sa jednog od sajtova koji vode "uobičajeno prljavu kampanju protiv svoje vlade", niti da je to uradila jer su joj te "lažne informacije" davali predstavnici "takozvanih nezavisnih institucija" u Srbiji, a da ih ona nije ni proverila.\nU razgovoru sa Dunjom MIjatović ove optužbe nisu bile prioritet, pa se nameće zaključak da je premijer morao da “spusti loptu”. Motivi za takav potez postaju jasniji kada se pogleda stav Evropske komisije (EK) objavljen dan kasnije, u utorak, 3. Juna u kome je navedeno da EK "ima na umu" razmenu poruka izmedju OEBS-a vlade Srbije o cenzuri u medijima i da će "veoma, veoma veliku pažnju posvetiti pitanju slobode medija i izražavanja u postupku i pregovorima o članstvu" koje Srbija vodi sa EU.\nPeter Stano, portparol evropskog komesara Štefana Filea, je istakao da će jedan od partnera u tom procesu biti OEBS, da je "stav Evropske komisije da su sloboda medija i izražavanja veoma važna, ključna načela u procesu za ulazak u članstvo u EU" i da EK smatra da ima dokaza za tvrdnju OEBS-a o cenzuri u medijima u Srbiji. Vučić je, dakle, zauzeo pragmatičan stav, shvatajući da je u optužbama na račun OEBS-a i u ocenama vezanim za cenzuru otišao predaleko.\nProtesti zbog cenzure na internetu su dostigli vrhunac početkom ove nedelje, pošto je informatskim napadom DDoS oboren sajt “ Peščanik ”, koji objavljuje oštre kritike na račun srpskih vlasti. Sajt je oboren nakon što je objavljen tekst grupe naučnika u kome se tvrdi da je doktorska disertacija ministra unutrašnjih poslova Nebojše Stefanovića u nekim delovima plagijat. Obaranje sajta je samo doprinelo širenju informacije, budući da je pre toga tekst kopiran i objavljen na velikom broju drugih sajtova i na blogovima.\nOgraničavanje slobode izražavanja na internetu eskaliralo je povodom katastrofalnih poplava koje su zadesile Srbiju. Vlasti su prošle nedelje uhapsile troje ljudi pod optužbom da su na društvene mreže postavili poruke koje izazivaju paniku. Njima je određen pritvor od mesec dana ali su, nakon snažnih reakcija dela domaće javnosti i OEBS-a, pušteni da se brane sa slobode. Tokom poplava hakerskim napadima je oboreno nekoliko sajtova koji su kritički govorili o merama vlade.\nNačin na koji je vlada ušla u polemiku oko cenzure pokazuje da su vlasti pošle od toga da funkcija OEBS, kao i “takozvanih nezavisnih institucija” u Srbiji, treba da bude da dostavljaju vladi dokaze o cenzuri, a da ih ona onda procenjuje. Vlasti, dakle, nisu smatrale da je jedan od važnijih poslova vlade da se brine o medijskim slobodama i slobodi javnog govora, niti su mislile da ocene različitih tela, uključujući i OEBS, treba da budu povod da se vlada zabrine i učini sve kako bi popravila situaciju.\nOvakav pristup može se svideti populistički nastrojenoj biračkoj većini sklonoj da razloge za nevolje traži u “domaćim izdajnicima” i neprijateljski raspoloženim “inostranim krugovima” koji te “izdajnike” plaćaju. Ali, OEBS novinarska udruženja i veliki deo civilnog sektora razumeju da već i sama činjenica da vlada u reagovanju na ocene o cenzuri traži dokaze, u praksi funkcioniše kao neka vrsta preteće poruke koja obeshrabruje svaku pomisao na žalbu na cenzuru.\nKada se sve sabere, kampanja koju je lično Vučić poveo protiv društvenih mreža i sajtova je bila “pucanj u sopstvenu nogu”. Mere koje se odnose na cenzuru i izuzetno oštri javni nastupi premijera Vučića, naročito tokom poplava, uznemirili su veliki broj ljudi. „Počinjem da se bojim“, rečenica je koju sve češće ponavljaju pripadnici relativno tankog obrazovanog sloja ljudi. To osećanje ugroženosti neće nestati preko noći, pa se može reći da su SNS i vladajući blok podstakli zbijanje redova među političkim oponentima.\nNačin na koji su Vučić i SNS reagovali na poplave u Srbiji je u političkom smislu potpuno nemotivisan, budući da stranka koja ima dvotrećinsku većinu u parlamentu nema nikakvih razloga da se upušta u kampanjsko rešavanje kriznih situacija ili da vuče rizične cenzorske poteze. Sa tog stanovišta nema ubedljivog političkog objašnjenja za pretvaranje nekoliko postova na društvenim mrežama u vanserijsku opasnost po društvo.\nU osnovi, reč je o tome da SNS još nije na pravi način shvatila ni značaj institucija ni medija i da uopšte nije ni pokušala da ih reformiše i učini delotvornim. Umesto toga, stranka se drži ustaljene populističke šeme na kojoj je dobila izbore - neprekidno „okupira“ medije i javnost zatrpava video klipovima, fotografijama i tekstovima o neprekidnim aktivnostima vlade i funkcionera vladajućih stranaka na terenu. U predizbornoj kampanji to može da bude efikasno, ali u ozbiljnim krizama kakve su katastrofalne poplave preti da do kraja ogoli nesposobnost i nefunkcionalnost vlasti.


Lopare Online | "Probisvet" mi se "oteo"\nTo je složena priča koja se odvija u više različitih država, a pojavljuju se prevaranti raznih profila od Maksima koji je zemljak i rođak glavne žrtve Jovana preko Envera Albanca specijalizovanog za pranje novca.\n- Moje novo delo pisano je jednostavnim jezikom, dijalozi često i arhaičnim narodnim govorom, i verujem da će čitalac sigurno uživati.\nMože se reći da ima "obrazovni karakter" jer se iz nje mogu naučiti kako da se odbrane od prevaranata, tako što će se prvo naučiti da "odbrane od sebe", tačnije nerazumnih želja za brzom zaradom i luksuzom koji im u krilo pada bukvalno preko noći. San glavnog junaka jasno prikazuje odnos žrtve i prevaranata, odnosno porive jednog i drugog da postanu to što jesu - priča za "Vesti" autor.\nGovoreći o inspiraciji za svoje romane Lukić ističe da ta dela naprosto "izlaze" iz njega, te da ne spada u pisce koji mogu precizno da planiraju pisanje romana, trajanje i obim.\nTurobni zapisi o pečalbi\nMiodrag Lukić stvara i piše svakodnevno, ostavljajući u amanet novim generacijama ponekad i turobne zapise o teškom pečalbarskom životu naših ljudi. Paralelno sa "Probisvetom" pisao je roman "Amnezija" koji još nije završio, a uz njega nastaje i delo "Teret porekla", priča iz vremena Drugog svetskog rata.\n- Kad pravim pauzu i odmaram od pisanja romana, napišem po koju dramu, monodramu, pripovetku, esej, ali i poneki proglas - ističe književnik iz dijaspore Miodrag Lukić.\n- Roman "Probisvet" mi se u toku pisanja, da tako kažem "oteo" - namerio sam da pišem triler o lukavstvu prevare, a na kraju se pretvorio u socijalno-psihološki roman u kome duboko zadirem u čovekovu prirodu i njegove porive za bogaćenjem - objašnjava Lukić.\nOn ističe da su njegova nepresušna tema uglavnom naši ljudi u dijaspori koji su se našli u vrtlogu svega onoga što donosi život van matice.


► BIRODI: Nacionalne televizije u dnevnicima najpozitivnije o Vučiću\nDnevnici televizija sa nacionalnom frekvencijom 8, 9. i 10. juna najviše su pozitivno izveštavali o predsedniku Aleksandru Vučiću, kablovska TV N1 bila je pozitivna o bojkotu izbora, dok liste Levijatan, Suverenisti i Nek maske padnu na nekim televizijama nisu ni pomenute, saopštio je Birodi.\nDnevnik RTS-a o učesnicima izbora izveštavao je u pozitivnom i neutralnom tonu, dok negativnog izveštavanja nije bilo, navodi se u saopštenju Biroa za društvena istraživanja (Birodi).\nNajviše vremena, skoro pet minuta RTS je u Dnevniku izdvojio za Vladu Srbije, a 2,18 minuta za predsednika Aleksandra Vučića, dok je skup stranaka koje izlaze na izbore pod Vučićevim imenom pomenut u samo 12 pozitivnih sekundi.\nRTS je u Dnevniku prilično pođednako rasporedio vreme na ostale izborne liste, mada se uočava da lista Levijatan još nije pomenuta, kao i da se ni sekunda ne izdvaja za stranke koje se zalažu za bojkot.\nPrema podacima Birodija televizija Pink je o Vučiću pozitivno i neutralno izveštavala više od 21 minuta, a o Vladi još skoro šest minuta.\nOstali učesnici izbora zastupljeni su na Pinku sa manje od dva minuta, o strankama bojkota bilo je reči oko minut u neutralnom tonu, lista Zorana Živkovića nije ni pomenuta, dok je Saša Radulović bio zastupljen samo 30 sekundi.\nBirodi je objavio da je u dnevniku TV Prva predsednik Srbije bio skoro pet minuta, koliko i Vlada, dok SNS nije ni pomenut, a o većini ostalih strankama bilo je reči po manje od minut.\nPosle Vučića na Prvoj je najviše vremena potrošila Jedinstvena Srbija, Zavetnici i Muamer Zukorlić, na Levijatan je utrošeno šest sekundi, dok Radulovićevi Suverenisti nisu ni pomenuti.\nSličan nalaz je i na TV B92, s tim što oni nisu pominjali ni stranke bojkota, ni Sergeja Trifunovića, ni Suvereniste.\nTelevizija Hepi najviše je u dnevniku govorila o uspesima Vlade Srbije, skoro 15 minuta, o predsedniku dva i skoro tri minuta o njegovoj koaliciji.\nO ostalima je Hepi izveštavao po minut ili manje, a ignorisali su PSG Sergeja Trifunovića, stranke bojkota, Suvereniste i Levijatan.\nTeleviziji N1 Birodi je zabeležio i negativan ton izveštavanja u minut i 19 sekundi priloga o predsedniku Vučiću, neutralan ton u minut i 23, dok pozitivnog izveštavanja o Vučiću i Vladi Srbije nije bilo.\nN1 je negativno izveštavala i o koaliciji SNS - PUPS - SDPS - Pokret socijalista i to skoro tri minuta, precizirao je u saopštenju Birodi.\nNajviše vremena u pozitivnom tonu na N1 dobile su stranke bojkota, nešto više od tri minuta, a po oko minut Muamer Zukorlić, Aleksandar Šapić, Sergej Trifunović i Ujedinjena demokratska Srbija.\nLevijatan, Sulejman Ugljanin i Čedomir Jovanović u ovom periodu nisu pomenuti u dnevnicima N1, saopštio je Birodi.


Profilna stranica i informacije o modelu Xmayka - youporn\nPoslednje prijavljivanje: 29.5.20. 06.40.39\nKlikom na dugme, podići ćeš Xmayka na prvu poziciju na glavnoj stranici na 60 sekundi. Tokom ovog vremena, čet soba ovog modela će postati mnogo vidljivija i neverovatno popularna! Notifikacija o tvojoj akciji će se pojaviti u četu i biće vidljiva modelu i drugim korisnicima. Xmayka će zasigurno ceniti ovaj gest i biti ti neizmerno zahvalna!\nVažni detalji o Xmayka\nRadni sati Xmayka\nAmaterski klipovi od Xmayka


Kamatne stope u SAD ponovo su porasle, potrošači su i dalje samouvereni u pogledu ekonomskih uslova, a u industriji poluprovodnika došlo je do još jedne zakonske parnice.\nZvaničnici Odbora za federalne rezerve ponovo su podigli ključnu kamatnu stopu za zajmove – svoje glavno oruže za kontrolu inflacije – ovog puta na 3,25 umesto dosadašnja 3 odsto. To je deveto uzastopno povećanje, a ono što zabrinjava jeste to što će uz nastavak umerenog rasta ekonomije, biznisi podizati cene, a radnici zahtevati veće plate, čime se stvara inflatorna spirala koju je teško kontrolisati.\nPoverenje u ekonomiju\nPrema novom izveštaju poslovne istraživačke grupe «Konferens bord», poverenje potrošača u američku ekonomiju ponovo je poraslo u junu i dostiglo najviši nivo u protekle tri godine. To ukazuje da će biznis i aktivnosti na tržištu rada nastaviti da napreduju tokom narednih meseci.\n«Junajted» ponovo na gubitku\nRekordno visoke cene nafte okrivljuju se za još jedan gubitak «Junajted erlajnsa», druge najveće američke avio-kompanije. Matična kompanija «Junajteda» prijavila je neto gubitak od 93 miliona dolara u maju. Inače, «Junajted erlajns» nije ostvario profit već pet godina i pod zaštitom je suda za bankrotstvo već dve i po godine.\nAMD tužio Intel\nKompanija «Advanced Micro-Devices», koja proizvodi čipove za kompjutere, tužila je Intel, čiji se čipovi nalaze u većini računara na svetu. A-M-D optužuje Intel da primorava kompanije da prave ekskluzivne ugovore sa njim, kako bi ih sprečio da posluju sa ostalim proizvođačima čipova. Intel pobija optužbe da je uradio išta protivzakonito, ali je Evropska komisija saopštila da sprovodi svoju istragu o tome.


Brisel osudio pogubljenje bombaša u Bjelorusiji - Klix.ba\nTraže uvođenje moratorijuma\nBrisel osudio pogubljenje bombaša u Bjelorusiji\n18.3.2012. u 10:14\nŠef EU za spoljnu politiku Catherine Ashton je rukovodstvo Bjelorusije da uvede moratorijum na smrtnu kaznu i osudila je pogubljenje Vladislava Kovaljova, jednog od osuđenih za bombaški napad u metrou u Minsku 2011.\n"Ashton svjesna je užasnog krivičnog djela koji su oni počinili. U isto vrijeme, ona naglašava da dvojica osuđenika nisu imali odgovarajući tretman, uključujući pravo da se brane", navodi se u saopštenju njene pres službe.\nPredsjednik Aleksandar Lukašenko odbacio je pomilovanje Vladimira Kovaljova i Dmitrija Konovalova uprkos apelima vlada Zapada i grupa za ljudska prava da se ta kazna ne sprovede.\n"Smrtna kazna je okrutna i nehumana kazna koja ne djeluje kao sredstvo zastrašivanja i predstavlja neprihvatljivo odbacivanje ljudskog digniteta i integriteta", navodi se u saopštenju.\nU saopštenju se poziva Bjelorusija da se pridruži globalnom moritorijumu na smrtnu kanzu kao prvi korak ka univerzalnoj aboliciji.\nBjelorusija je jedina zemlja u Evropi koja i dalje ima smrtnu kaznu. Saopštenje je uslijedilo nakon što su mediji u Bjelorusiji javili da je Kovaljov pogubljen. Njegova majka Ljubov Kovaljova rekla je da je dobila obavještenje od Vrhovnog suda da je presuda izvršena.\nKonovalov i Kovaljov osuđeni su zbog bombaškog napada u prepunoj stanici podzemne željeznice u Minsku koji se dogodio 11. aprila 2011. godine kada je 15 ljudi poginulo, a stotine su povrijeđene.


► Dimitrije Boarov: Nezavisnost sudstva\nU jednom od izveštaja iz Bukurešta, gde je, navodno, oko 50.000 ljudi proteklog vikenda demonstriralo protiv korupcije u političkim vrhovima, zapazio sam detalj da su tamošnji tužioci zaduženi za borbu protiv korupcije od 2006. godine do danas na suđenje poslali 72 člana parlamenta.\nIstina, iz ove rečenice ne vidi se da li je i koliko tih suđenja okončano i koliko je parlamentaraca osuđeno, ali mi se čini da su rumunski tužioci ipak agilniji od srpskih, bar kada su “predstavnici naroda” u zakonodavnom telu u pitanju.\nTo, naravno, istovremeno ne znači da se stepen korumpiranosti jednog društva može meriti po broju optužbi prema vodećem političkom ešelonu ili pak po izostanku sudskog gonjenja narodnih poslanika – po logici da su svi političari lopovi, a najgore su zemlje gde su oni zaštićeni od tužilaca i sudova, pa se ne gone zbog lopovluka. Ipak, moram da primetim da je u Srbiji broj optužnica i broj suđenja za korupciju upadljivo mali, naspram prilično raširenog uverenja da i kod nas ima mnogo korupcije, naročito među političarima.\nNeki čak smatraju da motiv za bavljenje politikom u Srbiji više nisu ideološki nazori, osetljivost za javni interes i briga za narodne tegobe nego da je politika glavna auto-strada do bogaćenja i sigurnog uhlebljenja – pa je otuda zanimljivo da kod nas ima malo optužnica za korupciju, a još manje okončanih sudskih procesa po takvoj stvari.\nJoš manje je izvedenih dokaza da srpska politika čak ulazi u izvesne “koalicije” sa kriminalnim klanovima, mada ima jasnih indicija da se kriminal već dugo kod nas “politizuje”, što bi moglo da znači da se i naša politika “kriminalizuje” još od Miloševićevih vremena. Možda će istraga o ubistvu Olivera Ivanovića u Kosovskoj Mitrovici dati neke elemente za eventualno zaključivanje o takvim spregama i dan-danas, koje ne prezaju od ubistava ljudi koji traže mir i red, samo da bi se zadržao postojeći pravni i interregnumski haos na severu Kosova. A sve je zaogrnuto političkim patriotizmom.\nMnogi smatraju da je jedan od najefikasnijih lekova protiv korupcije i da je najčvršća brana između politike i kriminala – izgradnja nezavisnog sudstva. Taj posao u Srbiji ide najsporije, o čemu svedoči već nekoliko neuspelih “sudskih reformi” (pa i okolnost da su nam poslednje dve ministarke pravde bezmalo devojčice bez ikakvog pravnog iskustva).\nU stvari, ni aktuelna vlast ne pokazuje da hoće da razume načelo nezavisnog sudstva kao samostalne treće grane demokratske vlasti – o čemu belodano svedoči nedavna izjava novosadskog gradonačelnika Miloša Vučevića da neki traže, kako je rekao, da sudovi budu “nezavisni od naroda” (ergo, da budu nezavisni od političke većine u narodnoj skupštini). Ta izjava, ma koliko populistička, krije, na primer, svojevrstan otpor potrebi da se smanji uticaj politike na Visoki savet sudstva (u kojem su, na primer, “po položaju” ministar pravde i predsednik nadležnog skupštinskog odbora).\nIako je tema promene Ustava Srbije iz 2006. godine gotovo potpuno sklonjena iz javnog života, mada je jasno da se neka od poglavlja u pregovorima o ulasku Srbije u Evropsku uniju ne mogu zatvoriti bez ustavnih promena, pažnju privlači činjenica da je poslednji broj Glasnika Advokatske komore Vojvodine posvećen temi: “Promene Ustava i sudska vlast”. U člancima Marijane Pajvančić, Slobodana Beljanskog, Gorana P. Ilića i Vide Petrović Škero vrlo opsežno je analiziran (manjkavi) institucionalni položaj sudske vlasti, sudova i sudija u našem sistemu i skrenuta je pažnja na ustavne promene koje bi bile neophodne ukoliko želimo da nam sudski sistem funkcioniše bolje i da bude manje zavisan od tekuće politike.\nNa kraju, treba na osnovu iskustava iz zemalja sa solidnim i nezavisnim sudstvom spomenuti da ni u tim državama korupcija nije potpuno iskorenjena niti da su sami sudovi i sudije postali nepotkupljivi. No, tamo je stanje neuporedivo bolje nego u zemljama u kojima je sudstvo sluškinja politike i gde su sudovi “narodni”.


Formirana mreža za mlade – Opština Kula\nIzbori za članove Saveta MZ „Crvenka“\nObjavio u 29. septembra 2016.\nMinistar omladine i sporta Vanja Udovičić otvorio je 28. septembra u Beogradu skup „Zajedno za mlade“ na kojem su dogovoreni konkretni planovi i predlozi za poboljšanje položaja mladih u lokalnoj zajednici. Poseban deo skupa bio je i prvi sastanak Mreže za mlade kojoj je tom prilikom pristupila i Kancelarija za mlade opštine Kula.\nMreža je zasnovana na potrebi za još jačim međuinstitucionalnim umrežavanjem i kreiranjem jedinstvene onlajn platforme za razmenu stručnog mišljenja i otvorenog dijaloga između predstavnika gradova i opština, kao i relevantnih nevladinih organizacija, a koje se bave pitanjima omladinske politike. Mreža za mlade je mehanizam koji omogućava da se lokalne samouprave međusobno upoređuju i saznaju u kojim oblastima rada i na koji način mogu da unaprede efikasnost i kvalitet svojih usluga.\nPrema rečima ministra Udovičića fokus resornog ministarstva, lokalne samouprave i nevladinih organizacija treba da budu konretne akcije. – Svaka institucija, grad i opština moraju biti dom mladih i moraju imati otvorena vrata za sve mlade. Važno je da se čuje glas mladih na lokalu, njihove potrebe i konkretni planovi i predlozi za poboljšanje položaja mladih. – rekao je ministar Udovičić.\nDogađaj su zajednički organizovali Stalna konferencija gradova i opština (SKGO), Nacionalna asocijacija kancelarija za mlade (NAKZM), Krovna organizacija mladih Srbije (KOMS) i Nacionalna asocijacija praktičara/ki omladinskog rada (NAPOR), kao deo projekta institucionalne podrške SKGO.


Uspeh XC40 linije dovodi do zamene V40 modela novim - AutoExclusive - Auto vesti, Novi, Luksuzni, Polovni automobili...\nUspeh XC40 linije dovodi do zamene V40 modela novim\nXC40 linija pokazala se kao veoma uspešan potez kompanije Volvo...\nToliko da je ovaj brend spreman da kreira dodatni proizvodni kapacitet kako bi održao odgovor na sve veću potražnju. U isto vreme, potvrđeno je da će biti predstavljeni novi modeli bazirani na identičnoj arhitekturi.\nMalo toga je do sada objašnjeno u detalje, ali je poznato da je švedski proizvođač iskoristio termin „modeli“, umnožiti, što nas navodi na pomisao da će više od jedne linije uslediti.\nNovi automobili biće kreirani na identičnoj Compact Modular Architecture brenda, koja se nalazi ispod kompaktnog XC40 krosovera i deli se sa partnerskom kompanijom Geely, kao i nedavno osamostaljenim brendom Lynk & Co. Šta god da nam predstave, to će zameniti ostarelu liniju V40 na tržištu, nekim od njih makar, na kojima se nalazi od pre šest godina.\nProizvođač je već potvrdio da će najnoviji modeli biti prodavani globalno u svim glavnim regionima, ali i to, da će za razliku od V40, stići u svaki kutak sveta. Imajući u vidu poseban modus operandi kompanije Volvo, možemo očekivati S40 sedan i V40 karavane/kompakte, u sklopu ovih planova takođe. Sa druge strane, električne varijante će isto tako biti ponuđene.\n„Više detalja za naše nove proizvode biće dostupno u kasnijoj fazi“, izjavio je direktorijat švedskog proizvođača. U međuvremenu, ovaj brend nastavlja da pojačava proizvodne kapacitete XC40 linije, kako u belgijskom Gentu, tako i kineskoj fabrici Luqiao. Volvo navodi da poseduje gotovo 80.000 porudžbina svog najmanjeg krosovera, koji je nedavno poneo titulu Evropskog automobila godine.\n„Uspeh XC40 linje potpuno je iznenađujući premašivši čak, sva naša očekivanja“, izajvo je direktor Volvo automobila, Hakan Samuelson. „Ovaj mali terenski segment predstavlja najveći u industriji trenutno, a ovi dodatni modeli preuzeće sve prednosti ovog ubrzanog razvoja.“


Vlada FBiH: Za pomoć autobuskim prevoznicima 10 miliona KM\nSanja Mehmedović, 23/10/2020\nStupanjem na snagu uredbe o interventnim mjerama za podršku ugroženim sektorima privrede Federacije BiH u okolnostima pandemije COVID-19, ispunjeni su preduslovi za objavu javnog poziva i za podnošenje prijava za dodjelu finansijske pomoći u iznosu 10.000.000 KM, korisnicima čija je glavna djelatnost javni cestovni (autobuski) prevoz putnika, saopšteno je iz Vlade Federacije.\nTekst javnog poziva je, s pratećom dokumentacijom, danas objavljen na službenoj web stranici Federalnog ministarstva prometa i komunikacija, a obavijest o njegovoj objavi u dvoje dnevnih novina. Javni poziv je otvoren 21 dan od dana objave, odnosno do 13. novembra 2020. godine, što je ujedno i posljednji dan za predaju zahtjeva.\nFederalno ministarstvo prometa i komunikacija poziva sva privredna društva, privatne preduzetnike i preduzeća čija je glavna djelatnost javni cestovni (autobuski) prevoz putnika, koja su periodu od 1. aprila do 30. septembra ove godine u odnosu na ovo razdoblje 2019. godine ostvarila pad oporezivog prometa u glavnoj djelatnosti od najmanje 40 posto, da dostave traženu dokumentaciju.\nOpšti ciljevi dodjele finansijske pomoći su očuvanje radnih mjesta i osiguranje podrške likvidnosti najugroženijim sektorima.\nPrivredni subjekti ovu pomoć će moći koristiti isključivo za isplate minimalnih bruto plata i troškove poslovanja, koji su nastali u periodu od 1. jula do 31. decembra 2020. godine.\nJedan od uslova ovih javnih poziva je i to da korisnici finansijske pomoći ne mogu smanjiti broj radnika u periodu do 31. decembra ove godine, a u odnosu na broj radnika na dan 30. septembar 2020.\nUkupna finansijska sredstva za provođenje uredbe osigurana su u budžetu Fedracije BiH za ovu godinu u iznosu 90.000.000 KM, a maksimalan iznos pomoći koji se može dodijeliti jednom korisniku, po ovom pozivu, ne može preći 700.000 KM.\nDeset miliona, od ukupno predviđenih 20 miliona KM Federalnom ministarstvu prometa i komunikacija, namijenjeno je za finansijsku pomoć provođenju započetih infrastrukturnih projekata od strane javnih poštanskih operatera, željeznica i u svrhu modernizacije aerodroma.\nTags\t#Vlada FBiH\nPreko 50 miliona Amerikanaca već glasalo na predsjedničkim izborima\nKlopp odbija da kaže kada očekuje povratak Van Dijka na teren\nBidenov advokatski tim: Tužbe neće promijeniti rezultate glasanja u Georgiji\nHodž: Maradonin dres nije na prodaju\nRusija: Uhićen muškarac osumnjičen da je ubio 26 žena\nPolicijski sat u Istanbulu: Prazne ulice u jednom od najmnogoljudnijih gradova svijeta


Nadežda Gaće: Vučić ne veruje Nikoliću\nVesti Autor:Jelena Petrović25. jan. 201708:28 > 08:29\nGlavna i odgovorna urednica Novog magazina Nadežda Gaće kaže da su predsednički izbori "vruć krompir" za Vučića. Kaže da postoje "šumovi" i tenzije kad su u pitanju odnosi između premijera i predsednika, i da Vučić Nikoliću ne veruje.\nKomenatarišući naslove u dnevnim novinama, Nadežda Gaće se osvrnula na tekst u listu Danas pod nazivom „Stefanović, Tabaković ili Selaković na čelu SNS“.\nOčigledno da Vučić ima vruć krompir, i želi da njihov kandidat pobedi, a nije siguran da će to lako ići sa Tomislavom Nikolićem, navodi. Kako kaže, činjenica je i da je pobeda izvesna ukoliko se on kandiduje.\n„Mislim da je ovo vezano za jednu osobinu gospodina Vučića da mora nekome 100 posto veruje“, kaže.\nNa pitanje da li misli da lider SNS ne veruje Tomislavu Nikoliću kaže: „Mislim da ne veruje Nikoliću, mislim da neću reći nešto što do sada niko nije izgovorio ili napisao… Prosto tu postoje unutarstrtanačke tenzije“.\nOdnosi Nikolića prema Rusiji su jasniji i čistiji, odaniji nego na ovoj drugoj strani koja je proevropska, dodaje. Smatra da je to više lično pitanje, nego što je to pitanje dogovora unutar SNS. „Mislim da svako od nas ima veću sklonost prema jednom i drugom“.\nNa pitanje da li će Nikolić otići u političku penziju, ukoliko ne bude kandidat, kaže da će to biti veliki politički potres. Niti gospodin Nikolić ima karakter koji će tako lako pristati da bude do te mere gubitnik, ocenjuje ona.\n„Mislim da SNS sebi neće moći da dopusti tu vrstu podele, oni jesu najmoćnija stranka po političkom telu, ali nisu stasali u pravu političku stranku, koja može sebi dozvoliti to cepanje“, kaže.\nNa izjavu Stanislave Pak, savetnice predsednika Srbije, da mediji prave atmosferu da postoje šumovi na relaciji Nikolić – Vučić, kaže da je najlakše novinare okriviti i da oni samo preslikavaju ono što je na političkom stolu ne samo stranaka već i lidera.\nKaže da misli da je dobro što je zaštitnik građana Saša Janković najavio kandidaturu i dodaje da on na to ima pravo. Navodi i da joj je žao što opozicija nije smogla snage da ima zajedničkog kandidata, i da bi u tom slučaju izbori bili neizvesniji.\nUpitana da li je Saša Janković trebalo da podnese ostavku na funkciju zaštitnika građana kada se odlučio za taj potez, Gaće kaže da se govori i o kandidaturama Nikolića, i Vučića, pa da nijedan od njih nije podneo ostavku.\nNe znam zašto bi se od njega tražilo mnogo više nego o drugog, kaže Gaće, dodajući da je Janković časno radio svoj posao. Takođe, dodaje da Janković može i 15. februara da odluči da ne uđe u trku. Ipak, kaže da ne misli da će se to dogoditi, jer Janković, prema njenom mišljenju, ima realne šanse da dobije 250 – 350.000 glasova, što je „dobro bogatstvo za dalji politički rad“.\nKako je istakla, Saša Janković i poverenik Rodoljub Šabić i poverenica Brankica Janković su napravili od nezavisnih institucija napravili ono što one i moraju da budu.\nPregovori zaglavili, ali ima tu i kampanje\nKomentarišući pregovore, Nadežda Gaće podseća da su oni i krenuli u dogovoru sa Nikolićem i bivšom predsednicom Kosova Atifetom Jahjagom, a da je ovo prvi put posle toga da je predsednik Srbije otišao na razgovor. Više je spekulacija oko toga zašto je razgovor podignut na viši nivo, navodi urednica Novog magazina i dodaje da je jedna od njih da su se pregovori „zaglavili“, ali i da je u pitanju unutarpolitička situacija u Srbiji. Mislim da ima i toga da je zbog predsedničke kampanje, kaže.\nGaće kaže da je mišljenja da pregovori i ne mogu da idu brže, i podseća na to koliko traju oni između Grka i Turaka. Ipak, smatra da obe strane ne smeju da čekaju samo na onu drugu.\nAleksandar VučićNadežda Gaćepredsednički izboriSaša JankovićSNSTomislav Nikolić


Ribarska Banja, put do banjskog lečilišta | Direktorijum Članaka - Full Katalog\nHome » Turizam » Ribarska Banja, put do banjskog lečilišta\nRibarska Banja, put do banjskog lečilišta\nKao jedno od značajnih turističkih mesta u Srbiji, Ribarska Banja predstavlja mesto poznato po blagotvornom dejstvu njenih izvora, o čijem korištenju postoji tradicija koja je započela još u vreme starih Rimljana, u 4. veku pre nove ere. Njeno ime vezuje se za ribare koju su na njenim izvorima za kneza Lazara pecali pastrmku izuzetnog kvaliteta.\nKao jedno od značajnih turističkih mesta u Srbiji, Ribarska Banja predstavlja mesto poznato po blagotvornom dejstvu njenih izvora, o čijem korištenju postoji tradicija koja je započela još u vreme starih Rimljana, u 4. veku pre nove ere. Njeno ime vezuje se za ribare koju su na njenim izvorima za kneza Lazara pecali pastrmku izuzetnog kvaliteta. Stare priče donose različite tvrdnje o lekovitosti izvora Ribarske Banje, poput legende o Carici Milici koja je ovde dolazila da bi negovala i sačuvala svoju lepotu, o Turcima koji su njima održavali svoju duhovnu i telesnu snagu, pa u čast tome podigli hamam. Ipak, priča o Ribarskoj Banji nije zasnovana samo na legendama, nego i činjenicama, a jedna od njih je analiza i potvrda njene lekovitosti u Beču, pet vekova posle podizanja kupatila (hamama) od strane Turaka. Od te prve analize, koja je i prva urađena analiza uopšte, interesovanje za ovo mesto počelo je da raste, naročito od prve posete Aleksandra Karađorđevića koja se dogodila 1852. godine. Nakon toga, banja se razvija u svakom smislu, dve godine kasnije dobija svog stalnog lekara, deset godina posle toga svoju prvu mehanu, opštu trpezariju i starešinsku zgradu, kaptirana su njena dva izvora, itd.\nIpak, burna istorijska događanja, uticala su na sva mesta u Srbiji, pa tako i na ovo malo smešteno na severnim padinama visoke planine Veliki Jastrebac. Uništavana do poslednjeg daška života, obnavljana koliko je moglo to da se ostvari, Ribarskoj Banji trebalo je vremena da se oporavi od stalnih političkih i ratnih uništavanja. Ionako mala i sakrivena u kotlinama Ribarske i Banjske reke, skromna i primitivno ekspoloatisana, počela je da se pokazuje i sazreva u svojoj punoj lepoti tek početkom 20. veka, tačnije 1904. godine kada je započela vladavina kralja Petra I Karađorđevića, a i njegovo interesovanje za prirodna bogatstva Srbije. Otad je ovo mesto sve više dobijalo turistička obilježja, dobijajući objekte za smeštaj gostiju i generalno izgradnju i regulisanje infrastrukture. Dalje oscilacije, promene od balneološkog u klimatsko lečilište, povremeni prestanak rada zbog istorijskih okolnosti, i slično, učinili su da ova banja sve do Drugog svetskog rata ne postane više od mesta sezonskog karaktera.\nZa Ribarsku Banju presudnu ulogu imala je 1967. godina kada je otvoreno Odeljenje za fizikalnu medicinu i rehabilitaciju, a koje potom prerasta u Zavod za lečenje i rehabilitaciju obolelih od ortopedskih, koštanozglobnih i degenerativnih oboljenja. Sa svojih šest izvora mineralne sumporovite vode, ova banja leči mnoga obolenja kao što su svi oblici reumatizma, stanja posle koštanih preloma ili postoperativnih koštanih zahvata, deformacije kičmenog stuba, kontrakture zglobova, hemiplegije, hemipareze, pareze nerava (posttraumatske i postoperativne), kao i mnoge druga obolenja kod kojih se pokazao dobar učinak i povoljno delovanje.\nIzvori Ribarske Banje pripadaju slaboalkalnim homeotermama i saliničnim vodama, a vrela se nalaze u podnožju brda Samar. Temperatura najtoplijeg izvora iznosi 41,5 °C, dok temperature ostalih iznosi od 25 do 38,7°C. Lečenje se provodi sa vodom iz toplih ali i sa hladnog izvora, u toplom kupatilu koje poseduje jedan veliki bazen i kade. Kao jedina akratopega na području bivše Jugoslavije, hladni izvor mineralne vode koristi se za piće, a njegova temperatura ne prelazi 16 °C. Lečenje se u Ribarskoj Banji vrši se konzumiranjem ove lekovite vode, ispiranjem očiju, nosa, grla, i slično, a prevashodno kupanjem.\nProsinac 11, 2014 administrator Turizam No Comment\n«Začinsko bilje u kulinarstvu\nIstina o elektonskoj cigareti»


Dnevno prečistimo vode za 3.300 četvoročlanih porodica | Nestlé\nNestlé Srbija: Dnevno prečistimo dovoljno vode za 3.300 četvoročlanih porodica\nMon, 04/05/2021 - 15:03\nModernizacija proizvodnog procesa sa ciljem očuvanja prirodnih resursa nije trošak, već neophodna i jedina ispravna investicija u održivu budućnost prirode, zajednice, a time i samog poslovanja, istakla je Marjana Davidović, generalna direktorka kompanije Nestlé za region južnog Adrijatika (Srbija, Crna Gora, Severna Makedonija).\nKompanija Nestlé od dolaska u Srbiju pre 16 godina konstantno unapređuje svoju proizvodnju, sa ciljem smanjenja emisije štetnih gasova i održivijeg upravljanja ambalažom, kao i dugoročnim planom da do 2050. godine potpuno anulira emisiju gasova koji podstiču efekat staklene bašte. Kompanija se takođe obavezala da će do 2025. godine sva pakovanja njenih proizvoda biti napravljena od 100 odsto materijala pogodnih za reciklažu. Lokalno je investirano čak 30.000 evra u LED osvetljenje, što je dovelo do smanjenja potrošnje struje za 20 odsto. Smanjenjem dimenzija ambalažnog materijala, smanjena je potrošnja papira za čak 60 tona na godišnjem nivou, a samim tim i negativna emisija ugljen-dioksida za 56 tona. Ponos fabrike i lokalno najveća invesicija od 1,2 miliona evra je postrojenje za preradu otpadnih voda, kroz koje je samo u 2020. godini prečišćeno 24.000 kubnih metara vode. To znači da Nestlé dnevno prečisti 65.000 litara vode, što je količina koju za isto vreme potroši 3.300 četvoročlanih porodica.\nDavidović ističe da je Nestlé uviđa da će se budućnost poslovanja temeljiti na odnosu kompanije prema prirodi.\n„Naše poslovanje vodi se strogim internim propisima kompanije Nestlé o očuvanju životne sredine. Budućnost leži upravo u takvom pristupu – potrošači su vrlo svesni načina na koje se kompanije ophode prema okolini i ponosni smo na činjenicu da je Nestlé jedan od pionira odgovornog poslovanja. Dodatno, naša namera je da svojim ostvarenjima i komunikacijom motivišemo i naše kolege iz prehrambene industrije da se priključe dobrom cilju i da smo otvoreni da delimo znanja i iskustva, i tako zajedno doprinesemo očuvanju naše prirode. Ovo je zadatak svih nas i tu nema mesta za konkurenciju“, navodi Davidović.\nMarjana Davidović ističe da je postizanjem „Zero Waste to Landfill“ cilja, fabrika u Surčinu postala prvi pogon u Srbiji koji je prestao da odlaže otpad na deponije. Pored očuvanja vodnih resursa, fabrika je uspostavila saradnju sa više od deset reciklažnih postrojenja u Srbiji.\n„U današnjem svetu i svetlu brojnih ekoloških izazova, zaštita prirodnih resursa je postala imperativ. Svojim primerom potvrđujemo da je odgovoran pristup interesima cele zajednice uvek nagrađen učvršćivanjem poverenja potrošača. Sa druge strane, sve rasprostranjeniju ekološku svest je potrebno podsticati još više, upravo dobrim primerima jer na taj način i investicije u ovoj oblasti postaju veće, a priznanja su bolja motivacija nego kaznene politike“, ocenila je Davidović.\nKompanija Nestlé Srbija je nedavno, povodom obeležavanja Svetskog dana voda, održala panel diskusiju uživo iz fabrike u Surčinu, gde je predstavila rezultate i ciljeve u oblasti održivosti, zajedno sa predstavnicima državnog i nevladinog sektora.\n„Saradnja različitih institucija na polju održivosti je od presudnog značaja. Smatram da je odgovornost veća na strani onih koji oblikuju tržišne trendove, a kao lider na domaćem tržištu, Nestlé je Svetski dan voda iskoristio da okupi vrhovne donosioce odluka i predoči im svoje analize i rezultate preduzetih koraka. Drago nam je da su značaj naše inicijative prepoznali Ministarstvo zaštite životne sredine i Ministarstvo poljoprivrede, šumarstva i vodoprivrede. Podršku našim idejama dali su i ambasada Švajcarske, opština Surčin i relevantne nevladine organizacije. Zajednička uključenost u rešavanje gorućih ekoloških pitanja je najbitnija pretpostavka pomaka kojima svi težimo“, smatra ona.\nSvesna značaja udruženog delovanja, ali i ranog formiranja ekološke svesti kod mlađih generacija, kompanija Nestlé sprovodi digitalnu kampanju „Nestlé čuva prirodu“ na godišnjem nivou, kojoj su se priključile i brojne domaće poznate ličnosti i kreatori mnjenja na društvenim mrežama. Koristeći hešteg #nestlecuvaprirodu, učesnici dele primere jednostavnih ekoloških navika iz svog svakodnevnog života. Time pokazuju da svako može da doprinese ukupnoj, racionalnijoj upotrebi vode, smanjenju upotrebe plastike i odgovornijim upravljanju otpadom, inspirišući stvaranje održive zajednice onih kojima, i na kojima, svet ostaje.


Vajsbrot: Grčka bi mogla da izadje iz evro-zone\nKako bi tekuća ekonomska kriza u Evropi, posebno u Grčkoj, mogla da se odrazi na globalnu ekonomsku situaciju - u razgovoru za naš program razmatra ko-direktor Centra za ekonomska i politička istraživanja i saradnika londonskog lista Gardijan, Mark Vajsbrot.\nVajsbrot: Ljudi u Grčkoj protestuju zbog toga što Medjunarodni monetarni fond, Evropska centralna banka i vlasti EU insistiraju da Atina preduzme korake za koje grčki narod veruje da su loši i da će biti štetni. U Grčkoj i drugim evropskim zemljama, uključujući Veliku Britaniju, građani više ne pristaju da se žrtvuju u nadi da će se njihova privreda oporaviti i vratiti se punoj zaposlenosti i ekonomskom prosperitetu, dok se u stvari stanje nihovih ekonomija pogoršava. U Grčkoj, na primer, ekonomska aktivnost je prošle godina smanjena za 4 odsto, dok je nezaposlenost porasla na 16 odsto. Ako se takav trend nastavi, možemo očekivati dalje proteste zbog mera štednje i ekonomske stagnacije. Ovakvo stanje je, u stvari, istinski uzrok političke krize.\nGlas Amerike: U svetlu situacije u Grčkoj i nezadovoljstva u ostatku Evrope, kakav dalji razvoj dogadjaja očekujete?\nVajsbrot: Ukoliko se ostvare nagoveštaji da bi Grčka mogla da otpusti 150.000 radnika i službenika, što je procentualno isto kao kada bi u jednom momentu 4 miliona Amerikanca izgubilo radna mesta... Zamislite kakve bi bile posledice toga u Americi, posebno tokom sadašnje recesije, pa ćete razumeti šta se dogadja u Grčkoj. Medjutim, ako dodje do reorganizacije grčke ekonomije, u skladu sa zahtevima Medjunarodnog monetarnog fonda i Evropske centralne banke, izgledi za Grčku će biti povoljni. Ali ako Evropska unija vidi da na horizontu nema nekog dugoročnog rešenja, ne bi me iznenadilo da Grčka prestane da bude deo euro zone.\nGlas Amerike: Da li bi onda i druge nezadovoljne zemlje, kao što su Španija, Portugalija i Irska, mogle da se povuku iz euro zone?\nVajsbrot: Ukoliko se sadašnji ekonomski trend nastavi, mislim da ćemo stići granice tolerantnosti naroda tih zemalja. Na primer, Španija ima stopu nezaposlenosti od 21 odsto, Irska 16, a Portugalija 12 odsto, tako da će mnogo toga zavisiti od daljih ekonomskih kretanja u EU i u SAD. To je u stvari jedina šansa za te zemlje, pošto njihovu fiskalnu politiku diktira Evropska centralna banka.\nIsto tako, kriza u Evropi bi vrlo lako mogla da se odrazi i na SAD, stoga MMF uprkos opiranju Evropske centralne banke kaže da će obezbediti novac za Grčku, pošto Vašington izražava bojazan da bi haotičan kolaps grčke ekonomije mogao da ima teške globalne implikacije, slično kolapsu firme “Liman braders” 2008, koji je izazvao ozbiljnu svetsku finansijsku krizu.


BIZNIS BAZA: Školska kompanija kao profesionalni biznis - Nira Press\nPočetna » BIZNIS BAZA: Školska kompanija kao profesionalni biznis\nNajmlađi učesnici Biznis baze, tradicionalne manifestacije privatnog preduzetništva koja je od 2. do 4. decembra 2010. održana u hali IV Beogradskog sajma, bili su đaci Farmaceutsko-fizioterapeutske škole iz Beograda. U okviru programa “Dostignuća mladih” predstavili su svoju kompaniju “Lilium” koja se već četiri godine bavi proizvodnjom kozmetičkih preparata i pružanjem uslužnih delatnosti.\nUčenici sa Zvezdare i njihovi profesori, uz svesrdnu pomoć direktorke Darinke Karović, uspešno su spojili praktičnu nastavu sa proizvodnjom koja im omogućava da steknu relativno pristojne prihode, ali i znanja neophodna za budući profesionalni rad.\n– Motiv da organizujemo školsku kompaniju bila nam je činjenica da, inače, imamo dosta praktičnih časova koje bismo mogli da primenimo na širi krug korisnika. Zato smo školu otvorili za klijente koji mogu da koriste naše usluge, a đake, istovremeno, učimo preduzetništvu koje će im biti neophodno kada se po završetku školovanja uključe u profesionalni biznis – kaže Marija Crnojević, psiholog i mentor programa “Dostignuća mladih”.


Ovi ženski aduti njega obaraju s nogu: Ako posjedujete ove četiri stvari, svakom muškarcu bićete neodoljive! – Haber.ba\nOvi ženski aduti njega obaraju s nogu: Ako posjedujete ove četiri stvari, svakom muškarcu bićete neodoljive!\nRazličite muškarce privlače i različite stvari, ali istraživanja pokazuju da sjledeće četiri stvari privlače najveći broj muškaraca.\nOvo vas verovatno nije previše iznenadilo, jer niko ne voli imati mrguda u svom društvu. Osim toga, istraživanja pokazuju da osmeh pozitivno deluje na partnera, odnosno na deo njegovog mozga koji je povezan sa nagrađivanjem i pohvalama. Takođe, dokazano je da muškarce više privlače žene koje se smeju njihovim šalama. Naravno, to ne podrazumijeva i smejanje na silu.Obline\nNaučno je dokazano da muškarci pokazuju veće seksualno zanimanje za ženu u crvenoj haljini, nego u haljini bilo koje druge boje. Uostalom, već vam je jasno da je u crvenoj boji jednostavno nemoguće ostati neprimjetan,piše Stil\nTeme:mučkarc, neodoljive, žene


parkiranje Archives - PPmedia\nPrijepolje – Pripadnici saobraćajne policije na području Prijepolja će, od ponedeljka, 21. februara, sprovesti akciju pojačane kontrole saobraćaja s akcentom na otkrivanje i sankcionisanje prekršaja nepropisnog parkiranja i zaustavljanja vozila. Od početka ove godine, saobraćajna policija je otkrila 42 prekršaja nepropisnog parkiranja i zaustavljanja vozila, dok su tokom prethodne godine sankcionisana 853 ovih prekršaja. Apelujemo […]\nadminpp033 Нема коментара 18 фебруара, 2022 3:48 pm\nPriboj – Nedostatak mesta za parkiranje, godinama unazad predstavljao je veliki problem u starom delu Priboja. Generalno sa povećanjem broja automobila, zatim znatno većom frekvencijom saobraćaja između novog i starog grada, pogotovo u letnjim mesecima i sa otvaranjem hotela Terme 36,6, potreba za prostorom za parkiranje četvorototočkaša bila je sve izražajnija. Lokalna samouprava je u kordinaciji sa Železnicama […]\nadminpp033 Нема коментара 12 августа, 2021 7:07 pm


Đokić: Koncesionaru nije nanesena šteta | Banjaluka.net\nĐokić: Koncesionaru nije nanesena šteta\nMinistar industrije, energetike i rudarstva Republike Srpske Petar Đokić smatra da Vlada Srpske svojim djelovanjem nije nanijela bilo kakvu štetu koncesionaru po osnovu Ugovora o koncesiji za izgradnju hidroenergetskog sistema na Vrbasu.\nĐokić je ponovio da resorno ministarstvo nije primilo od koncesionara preduzeća “HES Vrbas” Banjaluka zvanični odštetni zahtjev, te da će Vlada Srpske odgovoriti na njega kada ga dobije i vidi njegov sadržaj.\n“U ovom ugovornom odnosu sa `HES Vrbasom`, kao i u svim drugim gdje je Vlada Republike Srpske davala koncesije, postoje vrlo precizni ugovorni odnosi. Vidjećemo šta je u ovom slučaju u pitanju, to ne treba dramatizovati”, rekao je Đokić novinarima u Banjaluci.\nAdvokati preduzeća “HES Vrbas” Banjaluka najavili su danas da će Vladi Srpske u ponedjeljak, 19. oktobra, uputiti odštetni zahtjev od 46 miliona KM na ime Ugovora o koncesiji za izgradnju hidroelektrana na Vrbasu, koji je zaključen 25. novembra 2004. godine.


U PONOĆ POČINJE PREDIZBORNA TIŠINA – Radio Televizija Caribrod\n18/06/2020 18/06/2020 RT Caribrod\t0 Comments\tCaribrod, Dimitrovgrad\nPredizborna tišina pred parlamentarne, pokrajinske i lokalne izbore počinje večeras u ponoć i trajaće do zatvaranja biračkih mesta u nedelju, 21. juna u 20.00 časova. Za vreme predizborne tišine zabranjeni su izborna propaganda, održavanje javnih skupova i objavljivanje procene izbornih rezultata.\nNa sam dan glasanja, u nedelju od 7.00 do 20.00 sati dozvoljeno je objavljivanje izveštaja o tome gde su kandidati glasali, ali ne i njihovih izjava.\nNa parlamentarnim izborima ove godine učestvuje 21 izborna lista stranaka i koalicija. Na lokalnim izborima u Dimitrovgradu učestvuje 6 lista, a pravo glasa na 23 biračka mesta u opštini, imaju 8.383 birača.\nNA TALASIMA RADIO CARIBRODA DANAS JE ZAVRŠENO PREDSTAVLJANJE PROGRAMA IZBORNIH LISTA ZA PREDSTOJEĆE LOKALNE IZBORE 21. JUNA →


Podnijet će inicijativu Savezu opština i gradova RS\nGradonačelnik Trebinja Slavko Vučurević izjavio je novinarima da će Grad Trebinje podnijeti inicijativu Savezu opština i gradova RS da lokalne zajednice ne vraćaju kredite koje je uzela Vlada RS.\nPrema Vučurevićevim riječima sredstvima prikupljenjim po osnovu PDV-a najprije se izmiruju kreditna zaduženja, da bi tek ostatak bio raspoređen prema lokalnim zajednicama, što je nepošteno pogotovo što je zbog visoke stope zaduženosti, tog novca sve manje u budžetima opština i gradova.\n- Kredite koje je Vlada RS trošila po svom nahođenju i za svoje lične potrebe, a pri tom ne konsultujući lokalne skupštine, lokalne zajednice ne trebaju vraćati. Do sada je Vlada RS prvo odbijala kredite pa onda vršila povrat PDV-a lokalnim zajednicama - rekao je Vučurević i dodao da bi sa sedam milijardi eura kredita trebalo da bude otvoreno barem 150.000 radnih mjesta, njih nema, a sličnu odluku, kojom odbijaju da učestvuju u vraćanju spoljnjeg duga, donijele su i opštine u Federaciji BiH.\nVučurević je uputio pitanje SIPI i nadležnim organima u RS – da li prate tokove nestalog novca iz "Bobar banke" u likvidaciji.\n- Postoje indicije da se novac pokreden u "Bobar banci", kroz kupovinu obveznica koje emituje Vlada RS, vraća u finansije tokove u RS - kazao je Vučurević i optužio aktuelnu vlast u Republici Srpskoj za potpuni ekonomski i finansijski kolaps RS-a.\n- Gospodi iz SNSD-a, od predsjednika Republike do predsjednika Vlade, poručujem – razmislite da odete mirno sa vlasti, uz fer suđenje – koje bi pokazalo ko je odgovoran za aktuelnu situaciju - istakao je Vučurević.


U Tinji kod Srebrenika se ne mire sa hapšenjem Nedžada Hasića » pressing.ba\nU Tinji kod Srebrenika se ne mire sa hapšenjem Nedžada Hasića\n27.11.2020 u 14:56\nUputit ćemo pismu članovima Predsjedništva BiH Šefiku Džaferoviću i Željki Komšiću i ministru sigurnosti BiH Selmi Cikotiću, kojim ćemo tražiti da se zaštite naši građani. Nedžad Hasić ne smije biti prebačen u Bijeljinu jer je sve ovo smišljeno da se izjednače žrtva i krivac. Prema podacima Vlade RS-a, 20.000 ljudi je učestvovalo u genocidu u Srebrenici. Tim ljudima se ne bavi Okružno tužilaštvo u Bijeljini, nego slučajem žrtve genocida i čovjeka koji je prije 25 godina već osuđen za isto ubistvo koje ga i sada terete - rekao je danas Fahrudin Hasanović.\nPodsjećamo, Okružni sud u Bijeljini, u aprilu 1997. godine, za samo 15-ak minuta osudio Nedžada Hasića, Behudina Husića i Ahmu Harbaša na ukupno 60 godina zatvora zbog navodnog ubistva četverice Srba, drvosječa, nakon što su batinama i torturama iz njih iznudili priznanje. Radi se o ljudima koji su preživjeli genocid u julu 1995. godine, i koji su se sa još četvericom preživjelih Srebreničana mjesecima krili po šumama u Podrinju da bi se u okolini Zvornika u maju 1996. godine predali američkoj patroli IFOR-a. IFOR iz predaje srpskoj policiji, a kasnije se ispostavlja da ih bijeljinsko tužilaštvo tereti za navodna ubistva četiri Srbina iz Milića u mjestu Krušev Do kod Srebrenice 2. maja 1996. godine. Za ove optužbe nije bilo nikakvih dokaza, osim njihovih priznanja, iznuđenih teškim batinama i zlostavljanjima, a koje su kasnije povukli.\n- Nedžad Hasić danas će biti ispitan u sjedištu SIPA-e u Istočnom Sarajevu, a onda će sud odlučiti gdje da ga prebace. Jedina adresa na kojoj on može odgovati je Sud BiH, ako to bude Bijeljina, mi se bojimo da će ovaj otac petero djece, ponovo biti žrtva progiona koji je najkon genocida već jednom prošao - kaže Hasanović. Predstavnici boračkih udruženja TK danas su istakli da je "Tužilaštvo u Bijeljini otvorilo desetke predmeta protiv Bošnjaka, a niti jedan predmet protiv organizatora i izvršioca genocida, a to je političko i crkveno rukovodstvo u RS-u i pripadnici policije vojske RS-a".


Grčka kriza neće uticati na BRIKS - Sputnjik Srbija\n20:20 09.07.2015 (osveženo 16:19 05.10.2015) Preuzmite kraći link\nDržave-članice BRIKS-a aktivno podstiču regionalnu trgovinsku saradnju, a negativne efekte krize u Grčkoj neće osetiti one ekonomije koje imaju zaštitne rezerve, smatra predsednik Razvojne banke Brazila Lusijano Koutinjo.\nPredsednik Razvojne banke Brazila Lusijano Koutinjo izjavio je za Sputnjik da Razvojna banka BRIKS-a mora sarađivati sa nacionalnim razvojnim bankama u realizaciji velikih i sveobuhvatnih projekata.\nOn smatra da nova bankarska struktura mora pokušavati da mobiliše nove resurse za ubrzavanje i širenje obima investicija, posebno u infrastrukturnoj sferi.\nUpitan o prognozama koje se tiču situacije u Grčkoj, Koutinjo je odgovorio da ekonomija Brazila, ali i drugih zemalja u razvoju, neće imati gubitke. Koutinjo podvlači da negativne efekte krize u Grčkoj neće osetiti one ekonomije koje imaju zaštitne rezerve.\nOn smatra da ne bi trebalo očekivati da eventualno neki novi veliki problem u EU utiče i na zemlje-članice BRIKS-a.\nPredsednik razvojne banke Brazila je dodao da države članice BRIKS-a veoma aktivno podstiču regionalnu trgovinsku saradnju. U tom smislu Brazil koristi MERKOSUR — političku i privrednu organizaciju koju čine Argentina, Brazil, Paragvaj, Urugvaj i Venecuela.\nSa druge strane, Kina i Indija sve aktivnije grade sopstvene trgovačke odnose kao i odnose sa susednim državama. Južnoafrička Republika ima svoju važnu zonu uticaja na jugu Afrike.\nOsim toga, dodaje Koutinjo, ubrzavanje ekonomske saradnje u okviru BRIKS-a dovodi do privlačenja privatnih investicija, a zahvaljujući tome mnoge kompanije postaju međunarodne.\nkriza, BRIKS, Razvojna banka BRIKS-a, Lusijano Koutinjo, Brazil, Grčka


Mađarski nacionalni ciganski orkestar - Event Profile - VolimoNet\nZadovoljstvo nam je da Vas obavestimo, da će u Sava Centru nastupiti MAĐARSKI NACIONALNI CIGANSKI ORKESTAR , dana 16. decembra 2015. godine sa početkom u 20,00 časova.\nMađarski nacionalni ciganski orkestar, pod vođstvom “kralja violine” Ferenca Šante, sa pravom nazivaju ponos Mađarske, jer je brojnoj publici širom sveta približio bogato muzičko nasleđe ovog područja. Violine i cimbala, karakteristične za ovu vrstu muzike, predvode ovaj živopisni skup virtuoza. Vrhunski i mnogo puta nagrađivani muzičari svojim energičnim izvođenjima proslavili su orkestar na nastupima od Amerike do Japana, stvarajući uvek jedinstven muzički doživljaj koji publiku ostavlja bez daha.\nU svom raznovrsnom repertoaru Mađarski nacionalni ciganski orkestar obuhvatio je najširi muzički opus – od bisera tradicionalne ciganske muzike\ndo najpopularnijih dela najvećih kompozitora klasike (Lista, Bramsa, Bizea…).\nI vizuelno atraktivni, u nošnjama i jarkim bojama, virtuozi iz Budimpešte svojim brzim promenama harmonija, stilova i ritmova, svemu što sviraju daju strast i vitalnost karakteristične za romske melodije.\nDoživite strast i maguju najlepših dela klasične i ciganske muzike.\nSava Centar Mapa\nMađarski nacionalni ciganski orkestar


KK Zvezda zahteva da se svi pridržavaju propozicija ABA lige - Sport - Dnevni list Danas\nPočetna » Sport » KK Zvezda zahteva da se svi pridržavaju propozicija ABA lige\nKK Zvezda zahteva da se svi pridržavaju propozicija ABA lige\nKošarkaški klub Crvena zvezda saopštio je danas da je primoran da reaguje na vrlo „neobičnu“ i do sada, kako se navodi, nezabeleženu situaciju koja utiče na regularnost ABA lige i završnicu tog takmičenja.\n0Piše: Beta 13. aprila 2019. Izmenjeno: 17. aprila 2019. 04.03\n„Crvena zvezda je došla do saznanja da su službenici ABA lige, komesar za delegiranje sudija Iztok Rems i službenica Vanja Vujičić smešteni od 12. aprila, tokom svog boravka u Beogradu u hotelu Kraun plaza koji je zvanični hotel ABA lige, a da je od 13. u istom smešten i direktor Krešimir Novosel.\nTa činjenica nije u skladu sa propozicijama ABA lige, može da dovode u sumnju regularnost takmičenja i cele finalne serije, iz prostog razloga što se u istom hotelu nalazi i kompletna delegacija, igrački pogon Budućnosti na čelu sa predsednikom kluba i skoro kompletnom upravom.\nTakva situacija nije se nikada dogodila ni u jednom takmičenju u organizaciji FIBA, Evrolige, pa čak ni u vreme ABA Sidro lige“, navodi se u saopštenju Zvezde.\n„Crvena zvezda ovim dopisom ne želi da pravi nikakav pritisak pred drugu utakmicu plej-ofa, niti da prejudicira neke dogadjaje, ali smo prinudjeni da zamolimo direktora i sportskog direktora lige, da što pre reše ovu situaciju koja nikome nije u interesu i da pronađu neko drugo rešenje za smeštaj svojih službenika, posebno u ovom trenutku kada se igra finalna serija regionalnog takmičenja“, piše u Zvezdinom saopštenju.\nCrvena zvezda i Budućnost igraju finalnu seriju ABA lige. Prva utakmica završena je pobedom srpskog kluba, a druga će se igrati u nedelju takođe u Beogradu.\nABA liga, Crvena zvezda, KošarkaBeograd


Brnabić je istakla da su po svojoj vrednosti najveći francusko-srpski investicioni projekti saradnje koncesija Aerodroma „Nikola Tesla“ u Beogradu, projekat sanacije beogradske deponije Vinča, izgradnja postrojenja za preradu komunalnog otpada i proizvodnju toplotne ili električne energije, kao i projekat izgradnje metroa u Beogradu.\nPredstavnici francuskih kompanija poručili su da je njihov dolazak u Beograd potvrda vizije koju imaju u vezi Srbije.\nOni su naglasili da im je naša zemlja važan i pouzdan partner, a da rezultati koje pokazujemo u vakcinaciji stanovništva protiv zarazne bolesti Kovid-19 i što uprkos pandemiji ostvarujemo značajan privredni rast je nešto što ima moć privlačenja novih investicija.\nNa sastanku je istaknuto da je interes Srbije da se nastave ulaganja i dalji razvoj trgovinskih odnosa sa Francuskom, što podrazumeva rast razmene i, pre svega, izvoza, povećana ulaganja u oblasti infrastrukture, energetike, industrije, IT, poljoprivrede.\nPoseban akcenat sa obe strane stavljen je na saradnju u oblasti „zelene tranzicije“, odnosno zaštite životne sredine i obnovljivih izvora energije.\nTokom razgovora naglašeno je da su kompanije iz Francuske zainteresovane za saradnju, ne samo kada je reč o izgradnji beogradskog metroa, već i drugih infrastrukturnih i građevinskih objekata, a da posebnu pažnju Srbija privlači u oblasti istraživanja i razvoja.\nPremijerka je u tom kontekstu potvrdila da se naša zemlja nalazi u vrhu svetskih lista iz te oblasti i da su tome doprineli razultati postignuti u naučno-tehnološkim parkovima u Beogradu, Nišu i Čačku.


Uvertira pred meč sa Srbijom: Albanskoj policiji prijete krvlju, Vučić vjerovatno ne dolazi - Klix.ba\nUvertira pred meč sa Srbijom: Albanskoj policiji prijete krvlju, Vučić vjerovatno ne dolazi\n7.10.2015. u 16:25\nSrbija - Albanija (Foto: EPA)\nAlbanska policija uhapsila je rano jutros četiri osobe. Jedan od uhapšenih je i Ismael Morina, Albanac poznat po "puštanju" drona. To je uvertira pred meč 7. kola grupe I u kvalifikacijama za Euro 2016, a sastaju se Albanija i Srbija sutra u 20:45 sati u Elbasanu.\nPolicija je zaustavila Morinin automobil gdje su pronađena dva pištolja za koje Albanac nije imao dozvolu. Navijač koji je bio glavni akter prethodnog okršaja između Srbije i Albanije kada je poslao dron na stadion, nakon čega je prekinuta utakmica, policiji je posvjedočio da je sporno oružje čuvao za samoodbranu zbog čestih prijetnji koje je primao nakon situacije sa dronom u Beogradu.\nOružje koje je policija pronašla u Morininom automobilu\nKod Morine je pronađeno i 30 karata za sutrašnji meč između Albanije i Srbije u Elbasanu za koji je najavio da ima "novo iznenađenje" i da će sigurno biti na stadionu, iako mu je FS Albanije u saradnji s policijom izdao zabranu prisustva.\nPored toga, Morina je provocirao premijera Srbije Aleksandra Vučića izjavom da je za njega spremio naočale, aludirajući na incident u Srebrenici kada je premijer napadnut.\nDanas su također procurile informacije da Vučić ipak neće doći na utakmicu iako je navodno ispunjen njegov zahtjev da se Hashimu Thaciju zabrani dolazak na utakmicu. Premijer Srbije je novinarima ranije kazao da postoji mogućnost njegovog dolaska. "Nisam odlučio da li ću ići, jer čekam da vidim ko će biti prisutan. Sačekat ću da dobijem informaciju iz kabineta premijera Albanije Edija Rame, pa ću donijeti odluku", rekao je Vučić.\nNakon hapšenja Morine albanski mediji su objavili da je policija ove zemlje dobila prijeteće poruke u kojima se navodi kako će "poteći krv" ukoliko Morina ne bude pušten na slobodu. Ipak, Albanska policija garantira sigurnost pošto je već najavila da će 2.000 policajaca brinuti o sigurnosti ovog meča.\nnogometna reprezentacija Srbije nogometna reprezentacija Albanije Ismael Morina\nSvjedok tužilaštva BiH tvrdi da na području Krajine ima više grupa koje podstiču na terorizam\n07.10.2015. u 16:27\nNakon saobraćajne nesreće kod Goražda jedna osoba životno ugrožena\n07.10.2015. u 16:07


Početak rekonstrukcije južnih deonica železničkog Koridora 10 - Sputnjik Srbija\nPočetak rekonstrukcije južnih deonica železničkog Koridora 10\n11:03 22.04.2016 Preuzmite kraći link\n„RŽD Internešenel“ počinje radove na rekonstrukciji železničke infrastrukture na tri južne deonice panevropskog saobraćajnog Koridora 10, ukupne dužine od preko 46,4 km: Vinarci–Đorđevo (15 km), Vranjska Banja–Ristovac (17,7) i Bujanovac–Bukarevac (13,7).\nNa osnovu Aneksa broj 2.2. na tim deonicama biće zamenjeni donji i gornji stroj, renovirani sistemi za signalizaciju, telekomunikaciju i kontaktnu mrežu. Predviđena je izgradnja i obnova 23 skretnice, 14 stanica, 6 stajališta i ukupno 68 putnih prelaza, saopšteno je iz „RŽD Internešenela“.\n„RŽD Internešenel“ će u obnovi primeniti naprednu rusku tehnologiju za polaganje gornjeg stroja, sa poboljšanim performansama, koja pruža skraćivanje rokova za izvođenja radova. Rekonstrukcija na deonicama će se obavljati po režimu zatvaranja koloseka, pri čemu će biti izbegnuto potpuno obustavljanje saobraćaja.\nU okviru remonta južnih deonica, „RŽD Internešenel“ će angažovati srpske kompanije podizvođače na izvođenju građevinsko–montažnih radova, geodetskom obeležavanju, izgradnji perona i prilaznih puteva.\nRekonstrukciji tri južne deonice evropskog Koridora 10, pristupa se nakon završetka remonta severnih deonica, Ruma–Golubinci i Sopot Kosmajski–Kovačevac, kao i deonice Mala Krsna–Velika Plana, čije se kompletno puštanje u saobraćaj očekuje do kraja aprila ove godine.\nUkupna dužina severnih i južnih deonica Koridora 10 čiju rekonstrukciju izvodi „RŽD Internešenel“ iznosi preko 112 km. Vrednost modernizacije tih deonica realizuje se sredstvima ruskog državnog kredita u iznosu od 84 miliona dolara, piše u saopštenju.\nKoridor 10, RŽD Internešnl


Košarkaši Srbije ubedljivi protiv Finske\nKošarkaška reprezentacija Srbije pobedila je u Zrenjaninu ekipu Finske 95:75 (28:25, 26:11, 24:24, 17:15) u pripremnom meču za Svetsko prvenstvo u Kini. Srbija je do trijumfa u „Kristalnoj dvorani“ došla bez Bogdana Bogdanovića, Nemanje Bjelice, Marka Gudurića i Vasilija Micića, koje selektor Đorđević nije uvodio u igru, kao i Nikole Jokića koji će od četvrtka da se priključi reprezentaciji. Košarkaši sledeći kontrolni meč igraju u subotu od 21 sat u beogradskoj „Štark areni“, a rival će im biti reprezentacija Litvanije, prenosi Tanjug.\n03.08.2019 u 19:28\nKOPAONIK - Košarkaš Milan Mačvan napustio je pripreme reprezentacije Srbije na Kopaoniku za Svetsko prvenstvo u Kini i priključio se novom klubu, japanskoj Tojota Alverki. Zamenik kapitena „Orlova” je celu prošlu sezonu propustio zbog povrede i pripreme nastavlja u Japanu kako bi se što bolje oporavio i spremio za nove izazove kod srpskog trenera Luke Pavićevića. „Dugujemo veliku zahvalnost Milanu Mačvanu, koji je dao maksimum u dosadašnjem delu priprema. Nije se lako vratiti u punu takmičarsku formu posle povrede koja ga je odvojila od terena više od godinu dana. Zajednički smo procenili da je u ovom trenutku za njega bolje da nastavi pripreme za sezonu sa novim klubom. Očekujemo Mačvana u narednim akcijama reprezentacije Srbije”, rekao je selektor Aleksandar Đorđević, prenosi\n01.08.2019 u 14:55\nKOPAONIK – Selektor košarkaške reprezentacije Srbije Aleksandar Đorđević izjavio je danas da su posle brojnih otkaza u timu SAD veće šanse da se osvoji zlato na Svetskom prvenstvu, ali da isto želi još šest-sedam timova. „Uslovi koje nam je KSS dao su odlični, želimo, kao i uvek, da napadnemo medalju. Ovaj put, jednu od dve medalje, jer je jedna već rezervisana”, rekao je Đorđević na konferenciji za medije na Kopaoniku. Ipak, na pitanje da prokomentariše brojne otkaze velikih imena u timu SAD Đorđević je bio direktan. „Svakako da su nam zbog toga veće šanse, ali ne samo nama. Svi traže šansu i moram da vam kažem da više razmišljam o drugim reprezentacijima, kao što su Grčka, Litvanija i Rusija, koji mogu da iznenade. Stvarno će svi timovi doći u najboljem sastavu. A gde je tu\n17.09.2020 u 23:35\n„Međuigre 0-24” na početku Festivala monodrame i pantomime


Piloti Lufthanze odbacili ponudu uprave › Made-in-Germany.rs\nU saopštenju sindikata pilota najveće nemačke aviokompanije “Lufthanza” navodi se da nova ponuda uprave za povišicu plata nije prihvaćena, ali da se posle nedelje ne planira nastavak štrajka.\nMeđutim, sindikat pilota dodaje da ne odbacije mogućnost novih obustava rada, ali da će o tome javnost biti objaveštena 24 časa unapred, prenosi agencija „Rojters“.\nNešto ranije “Lufthanza” je saopštila da je sindikatu ponudila povećanje plata za 4,4 posto na dve rate, kao i jednokratnu isplatu u visini 1,8 plata.\nSindikat je ponudu uprave kompanije odbacio, obrazlažući svoj potez navodima da se ne radi o ničem novom, jer je takvu ponudu uprava već iznela i pre dva meseca i da je ona sada namenjena isključivo javnosti.\nS obzirom da piloti traže povećanje plate za 3,7 posto tokom perioda od pet godina, računajući od 2012. godine, povišica koju je sada uprava kompanije ponudila, zapravo bi iznosila 2,5 posto.\nTrenutna obustava rada pilota Lufthanze 14. je protest u nizu sličnih, započetih još 2014. godine.\nOd MiG na 26/11/2016 / AKTUELNO / Ostavite komentar


Potpisan ugovor o izradi studije u oblasti upravljanja otpadom za područje BPK Goražde\nNASTAVLJAJU SE AKTIVNOSTI NA STVARANJU USLOVA ZA SAVREMENO UPRAVLJANJE OTPADOM\nPotpisan ugovor o izradi studije u oblasti upravljanja otpadom za područje BPK Goražde\nU Ministarstvu za urbanizam, prostorno uređenje i zaštitu okoline danas je potpisan Ugovor o izradi Studije sa programom razvoja informacionog sistema za upravljanje otpadom na području Bosansko-podrinjskog kantona Goražde.\nUgovor je u ime Ministarstva za urbanizam, prostorno uređenje i zaštitu okoline kao naručioca usluga izrade Studije potpisao resorni ministar Slobodan Janković, dok je ugovor u ime firme „Enova“ d.o.o Sarajevo, kao nosioca izrade potpisao ovlašteni predstavnik firme Mahir Hadžiabdić.\nIstaknuto je da je glavni cilj izrade Studije stvaranje preduslova za početak uvođenja jedinstvenog sistema upravljanja otpadom zasnovanog na principima integrisanog upravljanja otpadom koji objedinjuje protok informacija o svim vrstama otpada.\nNa ovaj način bit će postignut jednostavan i efikasan pristup informacijama o integrisanom sistemu upravljanja otpadom na području Kantona koji će biti zasnovan na GIS platformi (geografskom informacinom sistemu). Uvođenje integrisanog sistema upravljanja otpadom propisno je Federalnom strategijom i Federalnim planom upravljanja otpadom, kao i Planom upravljanja otpadom BPK Goražde.\nKako je istaknuto, završetak aktivnosti na izradi Studije sa programom razvoja informacionog sistema o otpadu planiran je Programom rada Ministarstva za urbanizam, prostorno uređenje i zaštitu okoline za ovu godinu, a sredstva za njenu izradu osigurana su u okviru namjenskih sredstava resornog ministarstva na podračunu za zaštitu okoliša.\nOcijenjeno je da će uvođenje ovog savremenog sistema upravljanja otpadom biti dobar osnov za dodjelu grant sredstava iz evropskih fondova namijenjenih očuvanju okoliša i upravljanju otpadom.


MEĐU KORISNICIMA NARODNE KUHINJE U SUBOTICI IMA 180 DECE\nSamostalni stručni saradnik u Crvenom krstu Subotica Miodrag Varo izjavio je danas da Narodna kuhinja subotičkog Crvenog krsta ima 1.100 socijalno-ugroženih korisnika među kojima je 180 dece starosti do 14 godina.\nVaro je rekao za TV Suboticu da je sve veći broj socijalno ugroženih građana koji bi želeli da dospeju na listu korisnika Narodne kuhinje i da je njihov broj “prema nezvaničnim podacima još nekih 1.300 do 1.500 građana”.\n“Za mnoge od naših korisnika ovo je jedini topli obrok u toku dana. To je ono što nas motiviše da uz sva materijalna sredstva koja imamo tražimo još potencijalnih donatora, kako bismo mogli da obogatimo te ručkove“, kazao je Varo.\nGrad Subotica je za 2017. godinu obezbedio 31 milion dinara za funkcionisanje Narodne kuhinje, a na pripremi obroka radi šest zaposlenih iz Crvenog krsta i više od 30 volontera.\nUpišite tekst * 3 × = twelve


Za 16 porodica 209.340 KM - NewsHub\nZa 16 porodica 209.340 KM\n2014. rujan 16 15:06\nBANJALUKA - Gradska uprava uručila je danas 209.340 KM bespovratnih novčanih sredstva za stambeno zbrinjavanje 16 porodica poginulih boraca i ratnih vojnih invalida prve i druge kategorije.\nDevet porodica poginulih boraca i sedam porodica ratnih vojnih invalida dobilo je sredstva u novčanom iznosu do 22.000 KM.\nSlobodan Gavranović, gradonačelnik, istakao je da je grad do sada u ove svrhe uložio oko tri milona KM.\n"Ovo je jedan vid pomoći koju grad dodjeljuje ovim kategorijama stanovništva uz učešće u projektima koje realizujemo u saradnji sa Ministarstvom rada i boračko-invalidske zaštite RS, poput izgradnje 142 stana u Adi u koje će korisnici uskoro useliti", rekao je Gavranović.\nIstakao je da je veliki problem i to što pojedine višečlane porodice iz ovih kategorija žive u garsonjerama, a u skladu sa propisima, smatra se da im je stambeno pitanje riješeno, što se mora promijeniti.\nMilenko Vučeta, načelnik Odjeljenja za boračko-invalidsku zaštitu u Gradskoj upravi, rekao je da je Banjaluka jedina lokalna zajednica koja je donijela pravilnik o stambenom zbrinjavanju i dodjeli bespovratnih sredstava, te da je po tom projektu zbrinuto 306 porodica i dodijeljeno oko 2,5 miliona KM bespovratnih sredstava.\nMijat Prodan iz naselja Motike, koji je u prošlom ratu izgubio sina, kaže da će dobijena sredstva utrošiti na završetak stambenog objekta.\n"S obzirom na vremenske nepogode, grad je našao sredstva da nam pomogne i nije nas zaboravio u ovako teškim vremenima", rekao je Prodan.\nBudžetom grada ove godine povećan je iznos sredstava za boračke kategorije za 66 odsto u odnosu na prethodnu godinu.\nMilenko Vučeta, načelnik Odjeljenja za boračko-invalidsku zaštitu, rekao je da je grad u prethodom periodu za boračku populaciju obezbijedio 50 miliona KM, što vlastitih stanova, što kupovinom 315 stambenih jedinica, te zemljišta od 24.000 kvadratih metara na lokalitetu Ada.


Evropski fond za Balkan pokrenuo kampanju “Ujedinjen Balkan za čist vazduh”\nRegionalna organizacija Evropski fond za Balkan u saradnji sa partnerskim organizacijama pokrenula je kampanju “Ujedinjen Balkan za čist vazduh”, s ciljem solidarne borbe za čist vazduh u zemljama Zapadnog Balkana.\n“Na Zapadnom Balkanu živimo u otrovnom oblaku. Pozivamo nadležne institucije u zemljama Zapadnog Balkana i građane da zajedničkim snagama sprečimo prevremeno umiranje do 13.500 ljudi godišnje, od čega se većina slučajeva pripisuje izlaganju praškastim materijama. One uglavnom potiču iz termoelektrana na ugalj na Zapadnom Balkanu”, navodi se u saopštenju za javnost.\nDodaje se da zemlje Zapadnog Balkana imaju najgori kvalitet vazduha u Evropi i navodi da je regionalna saradnja neophodna za transformaciju energetike i sistema zaštite životne sredine, koja bi istovremeno unapredila privredu i javno zdravlje.\nPodseća se da je u studiji koju su objavili HEAL, Sandbag, CAN Europe, CEE Bankwatch i Europe Beyond Coal, navedeno da je 2016. godine 16 termoelektrana na ugalj na Zapadnom Balkanu, koliko ih i dalje ima, emitovalo više sumpor-dioksida nego svih 250 koje su radile u Evropskoj uniji.\nIstovremeno, Srbija i Bosna i Hercegovina i dalje ostaju pri planovima za izgradnju novih termoelektrana, dok se one u EU masovno gase, upozorava se u saopštenju.\nPodseća se i da je šest zemalja regiona u novembru 2020. u Sofiji zajedno prihvatilo Zelenu agendu za Zapadni Balkan i time se obavezalo da će slediti politiku EU i njen Evropski zeleni plan.\nTaj evropski plan predviđa postizanje klimatske neutralnosti najkasnije do 2050. godine, uključujući ugljeničnu neutralnost.\n“Ugalj u svetu postaje ružna uspomena, a postalo je isplativije graditi solarne elektrane i vetroparkove, nego održavati većinu termoelektrana. Oprema za proizvodnju energije iz obnovljivih izvora drastično pojeftinjuje. Kompanije koje proizvode i koriste ugalj suočene su sa sve većim troškovima na ime dozvola za ispuštanje ugljen-dioksida i ispunjavanja propisa za za zaštitu životne sredine”, piše u saopštenju.\nIz ove organizacije preciziraju da kampanjom “Balkan ujedinjen za čist vazduh” zahtevaju da donosioci odluka preusmere svoje politike i preduzmu hitne korake za smanjenje zagađenja vazduha, u skladu sa svojim opredeljenjima za Zelenu agendu za Zapadni Balkan.\nPrecizira se da je kampanja otvorena za sve organizacije građanskog društva, neformalne grupe, društvene pokrete, kao i pojedince i pojedinke koji žele da se priključe solidarnoj borbi za čist vazduh na Zapadnom Balkanu.\nNavodi se da je glavni cilj kampanje da informiše stanovnike Zapadnog Balkana o uzrocima, posledicama i mogućim rešenjima za poboljšanje kvaliteta vazduha.\nEvropski fond za Balkan kampanju realizuje u partnerstvu sa organizacijama Pravo na grad iz Beograda, Environmental and Territorial Management Institute iz Tirane, Ekoforum iz Zenice i Centar za ekologiju i energiju iz Tuzle, Sbunker iz Prištine, Air Care iz Skoplja i OZON iz Podgorice.


Devojčice Kolubare prve u Rekovcu - GEM info\nDevojčice Kolubare prve u Rekovcu\n18. februara 2021. Redakcija 0 Comments devojčice kolubare, Ženski fudbal. ŽFK Kolubara, ŽFK Kolubara\nTalentovane devojčice Ženskog fudbalskog kluba „Kolubara“ dopunile su kolekciju trofeja. Talentovane igračice rođene 2008. godine i mlađe, osvojile su prvo mesto na turniru koji je održan u Rekovcu.\nPredvođene trenerskim tandemom Sandra Milojević – Gordana Milinović, lazarevačke fudbalerke su u finalnoj utakmici protiv prve ekipe Radničkog iz Kragujevca, posle boljeg izvođenja penala, stigle do pehara namenjenog pobedniku. Finale je odlučeno na „ruletu“ jer u regularnom delu nije bilo pobednika ni golova.\n– Ovo je još jedna potvrda kvalitetnog rada u našem klubu, ali i dokaz da Kolubara ima svetlu budućnost. Devojčice zaslužuju pohvale, jer su u jakoj konkurenciji pokazale kvalitet. Nastavljamo sa radom u nadi da ćemo u vremenu pred nama, imati još mnogo povoda za zadovoljstvo – rekle su uglas Sandra i Gordana.\nDa su male fudbalerke Kolubare na dobrom putu, svedoči ubedljiva pobeda nad niškim Mašincem od čak 6:0, zatim trijumf protiv druge postave Radničkog iz Kragujevca od 1:0 i remi sa vršnjakinjama iz Čačka.\nShare the post "Devojčice Kolubare prve u Rekovcu"\n← Zašto je Fejsbuk u Australiji blokirao sve sadržaje sa vestima\nUb i Železničar u finalu Kupa Srbije →


Ekonomska kriza zahvatila bogate arapske države\nŠest zemalja članica Vijeća za saradnju u Zaljevu (GCC) suočavaju se sa najtežom ekonomskom krizom u historiji, uzrokovanoj padom cijena nafte i pandemijom korona virusa, smatra Institut za međunarodne finansije (IIF).\nBDP ovih razvijenih i bogatih zemalja ove godine će podnijeti kontrakciju od 4,4% uprkos naznakama da je virus uspješno suzbijen i posljedičnom popuštanju mjera proteklih sedmica, prenosi Patria.\nRezovi javnog trošenja koje su usvojile regionalne vlasti u nastojanju da zaustave rast deficita mogli bi samo uvećati gubitke uzrokovane smanjenim izvozom nafte.\nProcjenjuje se da će deficit porasti sa prošlogodišnjih 2,5% na 10,3% BDP-a.\nCentralna banka Saudijske Arabije u ponedjeljak je saopćila da će injektirati dodatnih 13,3 milijarde dolara u lokalni bankovni sistem kako bi banke bile u stanju podržati privatni sektor, nakon znatnog pada kupovne moći u aprilu zbog epidemioloških mjera.\nIIF smatra da je regionalni bankovni sistem i dalje čvrst sa snažnom likvidnošću i kapitalizacijom.\nSaudijska Arabija koja je najveća ekonomija u regionu, vjerovatno će se suočiti sa smanjenjem BDP-a za 4% i rastom deficita u iznosu od 13%.\nOman koji je znatno oslabljen rastućim dugom, mogao bi se suočiti sa ekonomskom kontrakcijom u iznosu od 5,3% i rastom deficita do 16,1% u odnosu na 9,4% koliko je iznosio 2019. godine, navodi se u izvještaju IIF-a.


Prodaja ulaznica za utakmicu BiH – Grčka najkasnije od 10.03. – Magazin Plus\nHome/Prodaja ulaznica za utakmicu BiH – Grčka najkasnije od 10.03.\nProdaja ulaznica za utakmicu BiH – Grčka najkasnije od 10.03.\nProdaja ulaznica će biti organizovana u svim većim mjestima na teritoriji cijele BiH, a spisak prodajnih mjesta će biti naknadno objavljen. Planirano je da ulaznice budu u prodaji najkasnije 10. 03. 2013. godine, o čemu će javnost biti blagovremeno informisana.


Vesti - 14.Networking Day - Poslovni susreti\n14.Networking Day - Poslovni susreti\nOd IDEJE do KOMPANIJE 16. novembar, četvrtak, 18h, Kongresni centar Master, Novi Sad,\n16. novembar, četvrtak, 18h, Kongresni centar Master, Novi Sad,\nPostoje ljudi koji imaju ideje, ali ih nikada ne realizuju.\nPostoje i oni koji u svoje ideje veruju.\nDr Bojan Lalić, profesor Fakulteta tehničkih nauka u Novom Sadu, šef Katedre za proizvodne sisteme i organizacioni menadžment. Specijalnost su mu oblasti: proizvodni i uslužni sistemi, proizvodni menadžment, komercijalno poslovanje, organizacija i upravljanje malim preduzećima, elektronsko poslovanje, strateško upravljanje projektima i inteligentno privređivanje i efektivni menadžment.\nIgor Zarol, dugogodišnji finansijski direktor Eipix Entertainmena, srpske kompanije koja se uspešno bavi razvojem video igara. Od skoro na novoj poziciji operativnog direktora gde je postavljen kao odgovorna osoba za sve projekte i procese koje kompanija trenutno sprovodi ili planira da sprovede u srednjeročnom periodu.\nVukašin Bajić, izvršni direktor uspešne porodične kompanije, osnovane 1990. god u Novom Sadu, Vitalon Group. Kao naslednik porodičnog biznisa, i vrlo mlad, Vukašin je nasledio i veliku odgovornost u rukovođenju i razvijanju afirmisanog poslovnog sistema. Uz posao, Vukašin je strastveni i vrlo uspešan motociklista. Koliko mu iskustvo opasnog sporta pomaže u vođenju porodičnog biznisa?


Privredna komora BPK Goražde organizirala je u ovom gradu prvi sajam zapošljavanja pod nazivom "Letswork". U zgradi Biznis centra okupili su se predstavnici privrednih subjekata, ali i nezaposlene osobe koje su dobile informacije o planovima i potrebama poslodavaca na tržištu rada.\n"Sajam je i organiziran kako bi se uspostavio direktan kontakt nezaposlenih osoba i poslodavaca koji na ovaj način imaju priliku za međusobno upoznavanje, razgovor, razmjenu podataka, a sve u svrhu selekcije i zapošljavanja najboljih kandidata. Cilj je povećanje konkurentnosti nezaposlenih osoba, a time i šansi za njihovo zaposlenje", ističe Dževad Terović, predsjednik Privredne komore BPK Goražde.\nSajam se održava u okviru projekta "Uspostavljanja efikasnih načina participacije relevantnih aktera u procesu obrazovanja odraslih u kontekstu cjeloživotnog učenja", koji je odobrila Međunarodna organizacija rada ILO u cilju smanjivanja disbalansa između ponude radne snage na tržištu rada i potražnje od privrednih subjekata koji egzistiraju na području BPK Goražde.\nNa sajmu je organizirano i predavanje iz oblasti IT sektora o temi "Life Changing Moment", edukativne radionice s akcentom na unificiranje aplikacija za posao. Nezaposlenima je osigurana podrška pri izradi CV-a, a imali su priliku čuti i o pozitivnim primjerima zapošljavanja u sektoru IT tehnologije.\nOrganizatoru sajma podršku su dali i Gradska uprava Goražde, Udruženje Aldi, Služba za zapošljavanje, Srednja stručna škola "Džemal Bijedić", kantonalno udruženje poslodavaca te privredna društva "Bekto Precisa" i "Emka Bosnia".\nLokalno partnerstvo za zapošljavanje BPK Goražde je među 19 uspostavljenih u projektu "Podrška lokalnim partnerstvima za zapošljavanje u BiH" koji Evropska unija finansira sa četiri miliona eura, a završava se 2019. godine.\nSlike i text: www.klix.ba


23.01.2018 15:35 | Glas Srpske\nDavos – Uz pojačane mjere bezbjednosti u švajcarskom Davosu danas je počeo 48. Svjetski ekonomski forum (WEF).\nŠef policije u kantonu Graubunden Njalter Schlege izjavio je da 4.400 vojnika pomaže policiji u mjerama sigurnosti. Dodao je da će doći i oko 600 vojnika iz Lihtenštajna.\nCrnadak na sesiji o Zapadnom Balkanu\nMinistar inostranih poslova BiH Igor Crnadak učestvovaće na sesiji posvećenoj Zapadnom Balkanu u okviru Svjetskog ekonomskog foruma (NjEF) u Davosu.\nCrnadak će učestvovati na posebnoj sesiji pod nazivom "Ubrzanje dugoročnog razvoja Zapadnog Balkana", u okviru 48. godišnjeg sastanka Svjetskog ekonomskog foruma (WEF), čije održavanje je planirano od 23. do 26. januara 2018. godine u švajcarskom gradu Davosu.\nNa ovom važnom političko-ekonomskom forumu ove godine će učestvovati preko 3.000 predstavnika političkog života, te predstavnika velikih međunarodnih kompanija i civilnog društva. Centralna tema Svjetskog ekonomskog foruma će biti "Izgradnja zajedničke budućnosti u podijeljenom svijetu", čiji je cilj da se politički lideri posvete pronalaženje pragmatičnih rješenja za suočavanje sa savremenim izazovima.\nNa posebnoj sesiji posvećenoj Zapadnom Balkanu koja je planirana za 26. januar 2018. godine, a na kojoj će poseban akcenat biti stavljen na jačanje stabilnosti u ovom području će, pored ministra Crnatka, učestvovati predsjednik Srbije Aleksandar Vučić, predsjednik Vlade Crne Gore Duško Marković, predsjednik Vlade Makedonije Zoran Zaev, predsjednik Vlade Hrvatske Andrej Plenković, predsjednik Vlade Albanije Edi Rama, te predsjednik Vlade Bugarske Boyko Borissov.\nPosebnu sesiju o Zapadnom Balkanu će otvoriti predsjednik Svjetskog ekonomskog foruma Borge Brende, a podsekretar Ujedinjenih nacija za politička pitanja Jeffrey D. Feltman i komesar za evropsku politiku susjedstva i pregovore o proširenju Johannes Hanh će održati uvodne govore.\nMinistar inostranih poslova BiH Igor Crnadak biće jedini predstavnik BiH na ovom prestižnom forumu.


15/11/2021 - Dnevnik Juga\nHome / 2021 / новембар / 15\nKošarkaši Zdravlja poraženi na gostovanju u duelu sa ekipom Dunava, u 10. kolu u Leskovcu gostuje „ABA 2“ ligaš Zlatibor\nKošarkaši Zdravlja poraženi su večeras u Staroj Pazovi u duelu sa ekipom Dunava rezultatiom 83:72 (26;22, 21:19, 16:20, 20:11). Utakmica je odigrana u okviru 9. kola AdmiralBet Košarkaške lige Srbije. Leskovčani su posle početnog vođstva 2:4 dozvolili domaćinu da prvi stigne do osetnije prednosti (18:9), ali se na odmor otišlo …\nPriznaju se srpski sertifikati: Od sutra sa njima u EU\nIna Dendić 2 седмице ago\tDOGAĐAJI, DRUŠTVO, Korona Virus, Leskovac, Niš, Vranje 0\nEvropska komisija (EK) objavila je da je danas usvojila odluku kojom se priznaju kovid sertifikati izdati u Srbiji i kojom oni postaju ekvivalent EU digitalnom kovid sertifikatu. Ova odluka stupiće na snagu 16. novembra, saopštila je Evropska komisija, navodeći da će Srbija sada biti povezana sa EU sistemom digitalnih kovid …\nOdbojka: Devojke pobedile, momci poraženi u finalnom setu\nOdbojkašice “Leskovca“, su se, sa gostovanja “Smeč-u 5“u Kragujevcu vratile zadovoljne i sa novim bodovima. Iako oslabljene neigranjem sestara Stojiljković, koje se još uvek oporavljaju od korone, porazile su domaćina sa 3:1. Nakon pet kola, Leskovčanke imaju stopostotan učinak i zauzimaju drugo mesto na tabeli, iza vodećeg Vranja. U narednom …\nInicijativa za restauraciju “Solunca“, u susret jednom veku od podizanja spomenika\nČuveni “Solunac“ ili Spomenik vojnicima nastradalim u Balkanskim i Prvom svetskom ratu, podignut je 1927. godine i zub vremena već je ostavio trag na njemu. Pokrećemo inicijativu za njegovu restauraciju On je jedan od četiri spomenika posvećena vojnim i civilnim žrtvama u najvećim ratnim stradanjima u novijoj srpskoj istoriji. Drugi …\nSuzana Stojiljković 2 седмице ago\tDRUŠTVO, EKONOMIJA, Lebane, Medvedja, Vlasotince 0\nDnevnik Juga 2 седмице ago\tDOGAĐAJI, DRUŠTVO, Leskovac, POLITIKA 0\nSrdjan Stamenkovic 2 седмице ago\tHRONIKA, Leskovac 0\nDr Bekić: Raspust smanjio broj zaražene dece pet puta, videćemo kakav će biti plan sa produžetkom zimskog raspusta\nIna Dendić 2 седмице ago\tDOGAĐAJI, DRUŠTVO 0\nDoktor Zoran Bekić, pedijatar i koordinator najvećeg vakcinalnog punkta na Beogradskom sajmu rekao je danas za nacionalni servis da su deca veliki epidemiološki problem i to zbog niskog procenta imunizovanih osoba, kao i zato što se u školama slabo sprovode sve propisane mere. On je objasnio i da je produženi …